Jangan Patahkan Ekor Bendi, Ini Cara Paling Senang Nak Pilih Bendi Muda Di Pasar!

Apabila ke pasar pagi, adakah anda biasa mematahkan hujung bendi sebagai
cara pilih kacang bendi
? Kini anda tidak perlu berbuat seperti itu lagi sebagai
petua memilih bendi
. Kami ajarkan cara pilih bendi tanpa perlu patahkan ekor buahnya kepada anda.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Cara pilih bendi, tengok pada hujung tangkai sahaja

Amalan yang biasa dibuat oleh ramai orang di luar sana ketika memilih kacang bendi adalah dengan mematahkan ekor buah.

 Jika ia mudah dipatahkan, bermakna bendi tersebut masih muda.

Jika ia tidak patah, liat atau agak sukar untuk dipatahkan, maka bendi tersebut telah pun tua dan tidak enak dimakan.

Amalan mematahkan hujung bendi ini sebenarnya amat tidak elok kerana ia hanya akan merosakkan
sayuran
 tersebut.

Jika sudah rosak
, maka ia tidak akan dibeli oleh pembeli lain dan seterusnya merugikan peniaga.

 Jadi, kalau hendak memilih bendi, ikuti cara di bawah ini dengan hanya melihat hujung tangkainya sahaja.

#1. Bendi sangat muda

Bagi kacang bendi yang sangat muda, hujung tangkainya tidak mempunyai sebarang lubang dan saiz hujung tangkai tersebut juga agak kecil. Warnanya juga lebih cerah iaitu hijau muda.

Bendi yang sangat muda ini sangat sesuai dicelur dan dimakan bersama budu, sambal belacan atau
tempoyak
.

Namun ia kurang sesuai dimasak dalam masakan berkuah
seperti kari
 kerana ia mudah lembik dan pecah.

#2. Bendi muda

Cara pilih bendi yang muda juga perlu dilihat pada hujung tangkainya.

Bagi bendi yang muda, ia mempunyai lubang udara pada hujung tangkainya.

Namun lubang tersebut masih kecil dan dianggarkan sebesar jarum sahaja.

Kacang bendi pada usia ini lebih enak dimasak dalam hidangan berkuah kegemaran anda seperti
asam pedas
, kari mahupun singgang.

Ia juga sesuai jika digoreng
bersama kicap
.

#3. Bendi tua

Untuk jenis
bendi
 yang tua, anda juga perlu melihat pada hujung tangkainya.

Kacang bendi tua akan mempunyai lubang dengan saiz sebesar hujung mata pen.

 Ia sudah tidak sesuai untuk dimakan kerana teksturnya agak keras.

#4. Bendi sangat tua

Bendi
 yang sangat tua pula mempunyai lubang yang agak besar pada hujung tangkainya.

Ia mungkin sebesar lidi sate. Selain itu, buahnya sudah berasa agak berkayu dan keras.

Warnanya juga sudah menjadi hijau gelap.

 Biasanya anda tidak memerlukan cara pilih bendi untuk melihat bendi yang sudah sangat tua kerana selain warnanya, saiznya juga sudah agak besar.

#5. Bendi tua bangka

Bendi
 yang sudah tua bangka tidak lagi berwarna hijau. Sebaliknya ia berwarna coklat dan agak kering.

 Ia sememangnya tidak boleh dimakan dan hanya digunakan sebagai biji benih pokok bendi.

Selain cara pilih bendi, ini tip masak bendi kurang berlendir

Lauk bendi yang agak berlendir seperti kacang bendi goreng mungkin kurang enak untuk dimakan.

Jadi kami ada beberapa tip yang ingin dikongsikan kepada anda bagaimana untuk mengurangkan lendir bendi ketika memasak.

Antara tip-tip tersebut ialah:

Basuh bersih bendi terlebih dahulu sebelum dipotong kecil.
 Jika anda memotong bendi dahulu sebelum dicuci, pastinya lendir bendi akan keluar dengan banyak

Potong dan terus masak.
 Hanya potong bendi betul-betul pada waktu anda hendak memasaknya. Elakkan memotong terlalu awal bagi mengelakkan lendir keluar

Goreng tanpa minyak.
 Sebelum digoreng bersama bahan tumisan, goreng dahulu kacang bendi
tanpa minyak
 sehingga lendirnya agak kering

Jangan potong bendi.
Untuk masakan berkuah, elakkan memotong bendi. Cukup sekadar memotong hujung tangkai dan ekornya sahaja

Basuh dengan air asam jawa.
 Selepas dipotong kecil, anda boleh membilasnya dengan menggunakan air
asam jawa
 bagi mengurangkan lendir

Kesimpulan

Gunakan tip dan cara pilih bendi yang kami kongsikan di atas sebagai amalan anda ketika memilih kacang bendi di pasar.

Tolong jangan patahkan hujung buahnya lagi kerana tabiat tersebut hanya akan
merosakkan bendi
 yang dijual.

Jika bendi sudah banyak kali dipatahkan, ia sudah tidak elok dan tidak cantik.

Kesannya, pelanggan tidak lagi berminat untuk membeli dan ia pasti akan merugikan peniaga-peniaga di pasar.

Kongsikan
cara memilih bendi
 ini bersama rakan-rakan dan ahli keluarga anda.


4 Perkara Penting Kanak-kanak WAJIB Belajar Sebelum Dihantar Ke Sekolah, Ibu Semak Dulu!

Sewaktu seseorang itu sedang berada dalam zaman kanak-kanak, mereka sebenarnya sedang melalui
proses perkembangan dari aspek fizikal, mental dan sosial mereka
.

Ia adalah satu proses yang sangat penting dan tidak akan berlaku secara sama sahaja terhadap setiap kanak-kanak.

Ia juga adalah sangat bergantung kepada pendidikan awal kanak-kanak itu sendiri.

Oleh itu, pendidikan awal adalah sangat penting buat kanak-kanak. Sila ikuti artikel ini untuk mengetahui mengenainya dengan lebih lanjut!

Sistem pendidikan awal kanak-kanak di Malaysia

Pendidikan merangkumi proses pengajaran dan pembelajaran sesuatu kepakaran yang khusus.

Ia adalah sesuatu yang tidak dapat dilihat tetapi akan mendatang kesan yang sangat mendalam terhadap individu seperti pemberian pengetahuan, pertimbangan dan juga yang paling penting iaitu kebijaksanaan.

Ini semua perlu bermula seawal usia individu itu lagi. Disebabkan itu, pendidikan awal kanak-kanak adalah sangat penting buat mereka.

Di negara kita, pendidikan awal kanak-kanak adalah berada pada tahap yang agak baik dengan kewujudan program-program seperti
TASKA, TADIKA dan TABIKA
.

Pun begitu, adakah negara kita sudah boleh melawan negara Finland dari aspek pendidikan awal kanak-kanak?

Pendidikan awal kanak-kanak adalah proses asuhan atau ajaran pada peringkat awal usia kanak-kanak sejak lahir sehingga berumur lapan tahun.

Ia merupakan program tidak formal yang akan mula memberi didikan secara mudah dan santai sebelum mereka melangkau alam persekolahan.

Perkara yang kanak-kanak perlu belajar sebelum bersekolah

Memasuki alam persekolahan adalah acara yang penting dan merupakan pencapaian besar dalam kehidupan seorang kanak-kanak.

Demi memastikan mereka mendapatkan pengalaman persekolahan yang positif,  ibu bapa perlu tahu bahawa selain pendidikan terdapat banyak lagi asas pembelajaran lain yang perlu anak anda belajar sebelum bersekolah.

Berikut merupakan 4 asas pembelajaran tersebut:

#1. Kebersihan diri

Ketika ini, kanak-kanak sudah pasti boleh mengingati dan mempraktikan setiap asas pembelajaran mereka.

Oleh itu, anda perlu mengajar mereka cara untuk
mengekalkan kebersihan diri mereka sendiri
.

Ini bermakna, mereka perlu belajar tentang amalan mencuci tangan dengan sabun sebelum makan, tidak mengambil atau mencedok lauk menggunakan tangan di dalam pinggan hidangan, dan mencuci tangan selepas menggunakan bilik air atau menyentuh benda kotor di taman permainan.

Tip yang mudah sebegini sebenarnya boleh membantu melindungi kesihatan kanak-kanak daripada bakteria jahat yang ada di semua tempat.

#2. Pengurusan diri

Tidak seperti di taska atau prasekolah, guru di sekolah rendah lebih mengajar murid untuk berdikari dan bukan bergantung sepenuhnya kepada guru.

Ini kerana tugas guru di sekolah adalah hanya mengajar kanak-kanak di samping menguruskan kelas secara keseluruhan, bukannya menjaga setiap individu kanak-kanak.

Jadi, anda perlu mengajar anak anda menguruskan diri mereka sendiri seperti memakai dan membutang baju atau membuka atau menutup zip seluar semasa di tandas, mengikat rambut dan mengikat tali kasut.

Selain itu, kanak-kanak juga perlu diajar untuk membuka bekal makanan mereka dan menyimpan barang-barang mereka di dalam beg bagi mengelakkan kehilangan barang penting seperti buku atau duit belanja.

#3. Berkawan

Rakan-rakan memainkan peranan penting dalam pengalaman persekolahan kanak-kanak
.

Ini juga salah satu faktor yang mendorong anak untuk menyukai dan menggemari sekolah.

Walaupun kanak-kanak mungkin boleh mengembangkan skil komunikasi mereka sepanjang tahun-tahun pembelajaran, namun skil bersosial mungkin mencabar buat permulaan untuk anak anda.

Ibu bapa boleh membantu memudahkan anak dengan cara mengajar mereka peraturan sosial asas seperti berkongsi mainan dan snek dengan rakan-rakan mereka, atau tidak berkelakuan kurang sopan dengan menumbuk atau menggangu kanak-kanak lain.

Ibu bapa juga perlu mengajar anak mainan mudah dan seronok supaya kanak-kanak boleh mengajar dan bermain dengan rakan mereka.

#4. Cari bantuan luar

Di sekolah, guru-guru tidak akan selalu ada untuk melindungi atau membantu pelajar mereka.

Inilah sebabnya mengapa ibu bapa perlu mengajar anak mereka untuk bersuara dan mencari bantuan jika memerlukan pertolongan tentang sesuatu perkara, memandangkan mereka tidak mampu melakukannya sendiri.

Contohnya, jika anak dibuli
, jika mereka tercedera ataupun jika anak anda kehilangan sesuatu barang yang penting.

Asas-asas pembelajaran ini perlu diterapkan ke dalam diri kanak-kanak seawal usia mereka lagi.

Ini bertujuan memastikan mereka lebih mudah dan cepat mengadaptasi suasana alam persekolahan kelak.

Hello Health Group
 tidak menyediakan nasihat perubatan, diagnosis, atau rawatan.


Tak Susah Nak Sihat Kalau Tahu Jaga Pemakanan & Diet Seimbang, Ikut Cara Ini!

Pernah dengar mengenai isu pemakanan seimbang? Gaya pemakanan sihat sering disebut-sebut, tidak kiralah di media massa ataupun di dalam perbualan seharian.

Bagi mendapatkan
tubuh yang sihat
, setiap individu perlu mengamalkan diet yang penuh dengan nutrisi.
Namun, tahukah anda erti sebenar pemakanan seimbang?

Pemakanan seimbang merupakan diet yang dapat membekalkan tubuh badan dengan
nutrien yang cukup
 untuk kegunaan harian.

Selain itu, diet ini juga penting untuk mengekalkan kesihatan tubuh badan.

Ramai yang anggap makan secara sihat itu merupakan satu perkara yang sukar untuk dilakukan. Namun, ia sebenarnya tidaklah sesukar yang disangka.

Malah, dengan cara yang betul, sesiapa sahaja boleh makan dengan sihat. Anda cuma perlu tahu beberapa asas dan isu pemakanan seimbang sebelum boleh melakukannya sendiri nanti!

Isu pemakanan seimbang: apa itu saiz hidangan

Jika anda sering melawat laman sesawang yang menerangkan tentang gaya pemakanan yang sihat, anda pasti pernah berjumpa dengan terma saiz hidangan (
serving size
) dan saiz bahagian (
portion size
).

Tapi, apa sebenarnya maksud saiz hidangan dan saiz bahagian ini? Adakah kita perlu menyukat makanan terlebih dahulu jika ingin makan secara sihat?

Jawapannya ialah tidak! Walaupun anda boleh menggunakan cawan yang sebenar untuk menyukat
saiz hidangan
, namun anda juga boleh mengganggar jumlah makanan jika tahu caranya.

Sebagai permulaan, anda perlu tahu apa maksud saiz hidangan dan saiz bahagian. Saiz hidangan ialah jumlah makanan yang standard – contohnya satu cawan ataupun satu auns.

Saiz hidangan amat berguna ketika anda sedang membeli-belah. Ia menggambarkan kuantiti hidangan serta nutrisi yang terkandung di dalam hidangan tersebut.

Saiz bahagian pula ialah jumlah makanan yang anda ambil. Ia mungkin kurang atau lebih daripada saiz hidangan, bergantung kepada berapa banyak yang anda ambil ketika makan.

Sebagai contoh,
dalam label makanan
, mereka mungkin mencadangkan 1/2 cawan sebagai saiz hidangan setiap kali makan.

Namun, jika anda mengambil 3/4 cawan, ini merupakan saiz bahagian anda.

Tapi, dalam isu pemakanan seimbang, berapa banyak sebenarnya 1 cawan makanan? Mungkin agak mengelirukan untuk mengukur makanan menggunakan sukatan cawan kerana setiap cawan mempunyai isi padu yang berbeza.

Salah satu cara yang boleh dilakukan untuk pastikan
saiz hidangan
 anda seragam adalah membandingkannya dengan objek lain. Contohnya:

Genggaman tangan ataupun 1 biji bola besbol bersamaan 1 cawan.

Sebiji bola tenis bersamaan dengan 1/2 cawan.

Ibu jari bersamaan 1 sudu makan.

Sekeping setem bersamaan 1 sudu teh.

Dalam isu pemakanan seimbang, cara yang terbaik untuk makan dengan sihat ialah sentiasa mengira
saiz hidangan
 anda. Lama-kelamaan, anda akan terbiasa dengan amalan ini.

Walau bagaimanapun, jika anda masih lagi lapar setelah makan 1 saiz hidangan, itu bermaksud anda memerlukan lebih banyak makanan.

Jangan risau untuk menambah makanan anda. Cuma, jangan pula makan mengikut nafsu!

Sama jugalah jika anda rasa 1 bahagian itu terlalu banyak untuk anda. Anda sentiasa boleh menukar-nukar jumlah hidangan mengikut keselesaan anda.

Kumpulan makanan yang perlu ada

Badan anda memerlukan pelbagai jenis makanan untuk menampung keperluan tenaga harian.

Oleh sebab itu, anda perlukan makanan yang terdiri daripada setiap kumpulan utama supaya tubuh dapat melakukan fungsinya dengan baik.

Diet yang seimbang, jika dilakukan secara konsisten dapat membantu anda untuk kekal sihat. Selain itu, risiko
sakit jantung
,
kanser
 dan juga
diabetes
 dapat diturunkan.

Pemakanan yang sihat juga penting untuk
sistem imun
 bagi membantu anda untuk mengekalkan berat badan pada tahap yang normal.

Makanan yang perlu diambil mungkin berbeza mengikut umur, jantina, dan juga aktiviti fizikal yang anda lakukan.

Sebagai panduan, pastikan isu pemakanan seimbang yang anda ambil terdiri daripada kumpulan di bawah:

Protein
– Nutrien makro yang penting untuk tumbesaran badan. Protein diperlukan oleh sel untuk memperbaiki tisu dan sel badan yang rosak.

Karbohidrat
– Sumber tenaga utama otak dan juga badan. Karbohidrat juga merupakan
sumber fiber
 yang baik.

Buah-buahan dan sayur-sayuran
–  Sumber utama vitamin dan mineral.

Lemak
– Sumber vitamin larut lemak A, D, E dan K. Berfungsi sebagai insulasi badan dan diperlukan untuk penghasilan hormon dalam badan.

Tenusu
– Sumber
protein
 dan juga kalsium yang baik untuk badan.

Jika anda ingin mengamalkan pemakanan yang sihat dan seimbang, anda haruslah:

Makan sekurang-kurangnya 5 bahagian buah-buahan dan sayur-sayuran yang pelbagai.

Mengambil makanan asas seperti kentang, roti, nasi ataupun pasta.

Mempunyai sedikit makanan yang mengandungi susu atau pengganti yang bersesuaian (susu soya).

Makan protein
seperti kekacang
, ikan, telur, daging dan lain-lain.

Pilih minyak yang tidak tepu dan makan dalam jumlah yang sedikit.

Minum banyak air, sekurang-kurangnya 8 gelas sehari.

Kebanyakan rakyat Malaysia mengambil terlalu banyak kalori, gula, garam dan juga lemak. Ini merupakan antara isu pemakanan seimbang.

 Buah-buahan dan sayur-sayuran pula diambil dalam kadar yang amat sedikit.

Oleh sebab itu, kadar pesakit yang dimasukkan ke hospital akibat sakit jantung, kencing manis dan
hipertensi
 semakin meningkat. Ini semua adalah disebabkan oleh gaya pemakanan rakyat Malaysia.

Menurut kajian, peningkatan ini berpunca daripada pemakanan yang tidak seimbang, senaman yang sedikit dan gaya hidup yang tidak sihat.

Jika anda ingin kekal sihat hingga ke hari tua, elakkan makan makanan dan minuman yang tinggi lemak, garam dan gula. Cukuplah jika anda mengambilnya secara bersederhana.


Bagaimana Ubat Anti-kemurungan Berfungsi?

Ubat anti-kemurungan digunakan untuk merawat kemurungan klinikal atau mengelak episod kemurungan berlaku semula. Ia juga boleh digunakan untuk merawat beberapa keadaan lain seperti:

Gangguan obses-keterlaluan (Obsessive-compulsive disorder) (OCD);

Gangguan kegelisahan umum (Generalized anxiety disorder);

Gangguan tekanan selepas trauma (Post-traumatic stress disorder) (PTSD).

Walaupun ubat anti-kemurungan boleh merawat simptom-simptom gangguan mental tersebut, ia tidak selalu boleh merawat puncanya. Disebabkan itu, ia selalu digunakan dalam kombinasi dengan terapi untuk merawat kemurungan yang lebih serius atau keadaan kesihatan mental yang lain disebabkan oleh kemurungan secara emosi.

Jenis ubat anti-kemurungan

Terdapat beberapa jenis ubat anti-kemurungan:

Selective serotonin reuptake inhibitors (SSRIS);

Serotonin and norepinephrine reuptake inhibitors (SNRIS);

Tricyclics dan ubat berkaitan tricyclic;

Monoamine oxidase inhibitors (MAOIS);

Ubat anti-kemurungan lain.

Kesemua jenis ubat anti-kemurungan bertindak pada bahan kimia yang sama pada otak dan menyebabkan kesan yang sama, tetapi jenis berbeza mempunyai struktur kimia yang berbeza dan mungkin mempunyai kesan sampingan yang berbeza.

Bagaimana ubat anti-kemurungan berfungsi?

Semua jenis ubat anti-kemurungan berfungsi dengan cara yang sama, walaupun terdapat pelbagai jenis yang lain- selalu dipanggil sebagai “keluarga”- yang berfungsi sedikit berbeza antara satu sama lain. Kesemuanya, meningkatkan tumpuan otak pada pelbagai bahan penghubung neuron (neurotransmitter).

Tricyclic antidepressants
 (TCAs)

Ia meningkatkan konsentrasi norepinephrine dan serotonin.

Paling lama di pasaran, pertama kali berkembang pada tahun 1950-an.

Ia berfungsi dengan memanjangkan tempoh noradrenaline dan serotonin berfungsi dalam otak.

Ia dipanggil “tricyclic” kerana struktur kimianya mempunyai 3 bulatan.

Ia juga boleh menyebabkan kesan sampingan yang tidak diingini berbanding jenis ubat anti-kemurungan yang lain.

Ubat berkaitan Tricyclic:

Ia mempunyai fungsi yang hampir sama dengan tricyclic, tetapi mempunyai sedikit perbezaan pada struktur kimianya.

Ia juga boleh menyebabkan kesan sampingan yang tidak diingini berbanding jenis yang lain, tetapi ia kurang memberi kesan akibat antimuscarinic berbanding tricyclic.

Monoamine oxidase inhibitor antidepressants (MAOIs)

Ia termasuklah ubat-ubatan seperti:

Phenelzine;

Isocarboxazid;

Moclobemide.

Berkenaan MAOIs:

Ia berfungsi dengan menyukarkan enzim (monoamine oxidase) yang memecahkan noradrenaline dan serotonin untuk melakukan tugas mereka, dan menyebabkan bahan kimia ini untuk kekal lebih lama di dalam badan.

Ia juga mempunyai tindak balas berbahaya dengan beberapa jenis makanan, jadi apabila anda mengambil MAOIs, anda perlu mengikut diet yang betul dan teliti.

Disebabkan tindak balas ini, anda tidak disarankan mengambil MAOIs kecuali anda sudah mencuba kesemua jenis ubat anti-kemurungan yang lain dan kesemuanya tidak berkesan ke atas anda.

Ia hanya boleh disarankan oleh doktor-doktor pakar.

Kesan sampingan yang kerap berlaku dengan pengambilan ubat anti-kemurungan jenis TCA dan MAIO ialah:

Mengantuk;

Bertambah berat badan;

Mulut menjadi kering;

Sembelit;

Penglihatan kabur;

Pening;

Organ seksual tidak berfungsi dengan baik.

Disebabkan kesan-kesan sampingan ini, doktor biasanya akan memberi preskripsi ubat anti-kemurungan yang terbaru. Untuk individu tertentu, ubat terkini tidak berfungsi seperti ubat-ubatan yang lama.

Selective serotonin reuptake inhibitors (SSRIs)

Jenis antidepressi yang paling lazim disarankan oleh doktor dalam kumpulan selective serotonin reuptake inhibitors (SSRIs), ialah:

Fluoxetine;

Paroxetine;

Fluvoxamine;

Sertraline;

Citalopram.

Berkenaan SSRIs:

Ia pertama kali berkembang pada akhir tahun 1980-an, jadi ia telah digunakan hampir 30 tahun.

Ia berfungsi dengan menghalang pengambilan semula serotonin ke dalam sel saraf yang membebaskannya, dan memanjangkan tempoh fungsinya di dalam otak.

Kesan sampingan SSRI secara umumnya lebih mudah diatasi berbanding antidepressi yang lain.

SSRI ialah jenis anti-kemurungan yang paling lazim dalam preskripsi di UK.

Fungsi utama SSRI ialah untuk meningkatkan konsentrasi serotonin. Sebenarnya, SSRI gagal berfungsi untuk kes kemurungan yang sederhana, dikatakan bahawa ia mengawal serotonin mungkin memberi rawatan tidak berapa efektif.

Serotonin-norepinephrine reuptake inhibitor (SNRI)

Anti-kemurungan jenis venlafaxine dikenali sebagai serotonin-norepinephrine reuptake inhibitor (SNRI). Ia meningkatkan konsentrasi serotonin dan norepinephrine.

Ubat jenis ini berkembang pada awal tahun 1990-an, jadi ia dikira sebagai salah satu jenis anti-kemurungan yang baharu.

Ia mempunyai fungsi yang hampir sama dengan SSRI, dengan maksud ia berfungsi lebih baik pada mensasarkan bahan kimia otak yang memberi kesan kepada perasaan/mood tanpa menyebabkan kesan sampingan yang tidak diingini dengan memberi kesan kepada bahan kimia yang lain dan pada bahagian-bahagian badan yang lain.

Ia kadang kala lebih cenderung digunakan untuk merawat kemurungan dan cemas yang teruk

Sebagai nota sampingan: anti-kemurungan juga digunakan dalam preskripsi untuk merawat dan menguruskan penyakit-penyakit lain. TCAs, sebagai contoh, mempunyai jenis anestetik secara setempat (local) dan digunakan untuk merawat kesakitan kronik disebabkan oleh kecederaan saraf. SSRIs juga lazim disarankan oleh doktor untuk merawat pelbagai jenis gangguan cemas yang mempunyai punca sama melibatkan serotonin.

Hello Health Group
 tidak menyediakan khidmat nasihat perubatan, diagnosis atau rawatan.


Dulu Berdua, Kini Bertiga. Ibu Bapa, Ini 5 Tip Bawa Bayi Naik Kapal Terbang!

‘Sayang, sebenarnya selamat atau tidak bawa bayi naik kapal terbang’? Ini merupakan soalan lazim yang ditanyakan oleh seorang ibu kepada pasangannya ketika sedang
merancang untuk pergi melancong
 bersama dengan bayi kesayangan mereka. Adakah ia benar-benar selamat untuk dilakukan?

Hakikatnya, setiap ibu bapa pasti akan berasa bimbang untuk membawa si kecil mereka keluar berjalan kerana khuatir akan berlaku apa-apa yang tidak diingini kepadanya, lebih-lebih lagi jika perlu menaiki kapal terbang. Jadi, apakah yang ibu bapa perlu lakukan?

Sila ikuti artikel ini untuk tahu dengan lebih lanjut!

Dulu berdua, kini bertiga

London? Madrid? Paris? Rome? Namakan sahaja
destinasi pelancongan idaman anda kepada pasangan
 untuk berbulan madu, ia pasti akan tercapai demi membuktikan cintanya kepada anda.

Namun, itu semua sebelum kelahiran insan baru dalam kehidupan anda berdua. Kehadiran si kecil ini memang akan membawa kegembiraan kepada pasangan yang baru berkahwin namun dalam masa yang sama turut mengundang kegelisahan.

Ini kerana anda yang dulunya sangat gemar mengembara ke luar negara bersama pasangan kini perlu membawa bayi anda sekali bersama.
Jika ia merupakan kali pertama anda melakukannya, ia memang agak menyusahkan. Pun begitu, anda perlu bersabar.

Jangan sesekali menyalahkan si kecil anda itu. Anda sendiri tidak mahu merosakkan
mood anda dan pasangan sebelum pergi melancong
, bukan?

Jadi, ada beberapa tip yang anda dan pasangan boleh cuba ikuti sebelum mula menempah tiket kapal terbang dan bilik hotel anda. Ia terjamin akan membantu!

Tip bawa bayi naik kapal terbang

Usah khuatir, Hello Doktor ada panduan yang boleh anda ikuti:

#1. Jumpa doktor terlebih dahulu

Pertama sekali, sila bawa bayi anda berjumpa dengan doktor terlebih dahulu. Bincang dengan doktor anda mengenai lokasi percutian anda dan
ambil vaksin yang diperlukan
.

Selain itu, minta nasihat mereka sama ada boleh atau tidak anda bawa bayi anda menaiki kapal terbang sekiranya si kecil anda itu ada menghidapi penyakit jantung atau paru-paru.

#2. Tukar lampin bayi sebelum menaiki kapal terbang

Sebelum menjejakkan kaki ke dalam kapal terbang, pastikan anda telah tukar lampin pakai buang bayi anda terlebih dahulu.

Ini bukan sahaja demi keselesaan si kecil anda, tetapi juga untuk penumpang sebelah anda. Siapa sahaja yang mahu bau busuk tiba-tiba muncul, bukan? Lebih-lebih jika saiz pesawat itu kecil dan jarak antara penumpang adalah rapat.

#3. Bawa selimut bayi sendiri

Ya, mungkin ada sesetengah pesawat yang menyediakan selimut tapi tidak semua. Jika tidak disediakan, anda boleh cuba minta kepada krew kabin di dalam pesawat. Pun begitu, apa kata anda bawa
 selimut bayi anda sendiri
. Sudah tentu lebih mudah, selesa dan tidak menyusahkan orang lain, bukan?

#4. Beri bayi makan snek yang sesuai

Sedangkan orang dewasa pun boleh muntah dalam pesawat, apatah lagi bayi? Jadi, pastikan anda beri bayi anda makanan yang sesuai dan tidak memualkan.

Jika masih menyusu, susukan sahaja si kecil anda ketika sedang dalam penerbangan sehingga tertidur. Sudah tentu anda dan pasangan anda akan dapat menikmati permandangan di luar tingkap dengan lebih tenang.

#5. Tutup telinga bayi ketika di dalam kapal terbang

Paling penting, sentiasa tutup telinga bayi sepanjang penerbangan dengan menggunakan kapas atau fon telinga untuk mengelakkan bayi menangis kerana perubahan tekanan udara ketika berada di udara. Sebaiknya, pasangkan lagu yang boleh membuat mereka mengantuk lalu tertidur di dalam pangkuan anda.

Tiba sahaja di destinasi, periksa keadaan bayi anda. Jika dia ada menunjukkan tanda seperti muntah-muntah, cirit-birit atau tidak henti menangis, bawa dia berjumpa dengan doktor berhampiran anda. Jika tiada sebarang perubahan, teruskan nikmati percutian anda seperti dalam perancangan.

Dengan segala tip-tip berikut, anda tidak perlu lagi bertanya kepada pasangan sama ada selamat atau tidak bayi naik pesawat. Walaupun dulu berdua, kini bertiga dan seterusnya berempat atau berlima, tiada lagi masalah untuk anda bawa keluarga
melancong ke luar negara dengan menaiki kapal terbang
!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Tip Melancong Bersama Anak-Anak

5 Tip Anak Tidak Meragam Semasa Melancong

Melancong Semasa Hamil: Selamat atau Tidak?


10 Tanda AMARAN Anda Mungkin Terkena Jangkitan HIV, 1 Daripada 8 Orang Berisiko!

Anda harus tahu bahawa kondisi ini tidak dapat disembuhkan. Jadi, adalah sangat penting untuk anda tahu
cara mengesan HIV
dengan melihat tanda amaran jangkitan HIV berikut!

Untuk mendapatkan lebih banyak info tentang Kesihatan Seksual, sila dapatkannya
di sini.

#1. Kerap mual dan muntah

Kedua-duanya
adalah antara simptom HIV
 yang paling biasa kerana HIV dapat melemahkan sistem imun tubuh dengan memusnahkan sel-sel darah putih yang dapat melawan jangkitan, menyebabkan tubuh lebih mudah terdedah kepada jangkitan virus.

Apabila anda berasa ingin muntah bererti bahawa tubuh anda telah mengalami masalah dengan virus HIV.

Walaupun mual/loya dan muntah boleh berlaku atas pelbagai sebab lain, anda perlu berjumpa doktor anda
jika anda golongan yang berisiko
.

T
anda amaran jangkitan HIV #2. Demam

Demam berlarutan merupakan tanda khusus HIV.

Di samping mual dan muntah, demam adalah amaran virus menyerang sistem imun anda.

Pada peringkat awal HIV
, demam cenderung untuk berulang dan berlarutan lebih lama daripada biasa, kira-kira dua hingga empat minggu pada suatu masa.

#3. Berpeluh dingin waktu malam

Apabila anda dijangkiti HIV
, peluh malam akan datang dengan demam.

Tanda ini boleh menjadi sangat teruk sehingga membasahi baju tidur, selimut, termasuk cadar dan anda mungkin bangun disebabkan basah.

Apabila simptom ini bergabung, hubungi doktor anda untuk pemeriksaan segera.

#4. Masalah sembelit atau cirit-birit

Oleh kerana sistem imun anda
terjejas disebabkan virus HIV
, anda mungkin mendapat masalah dengan jangkitan virus, kulat, atau bakteria yang boleh merosakkan sistem pencernaan anda.

Tanda amaran jangkitan HIV #5. Sakit kepala

 Pada tahun 2000, satu kajian dalam majalah Pain melaporkan bahawa di antara 131 pesakit HIV-positif, hampir 46 peratus mengalami sakit kepala yang melampau, 16 peratus mengalami migrain dan selebihnya dipengaruhi oleh beberapa jenis sakit kepala.

Pada mana-mana fasa HIV
, pelbagai jenis sakit kepala yang intensif berlaku secara berterusan dan menyebabkan keletihan yang melampau.

Tanda amaran jangkitan HIV #6.
Sakit tekak

Sakit tekak juga boleh menjadi simptom biasa selesema atau flu, jadi pesakit lebih cenderung mengabaikannya.

Walau bagaimanapun, sakit tekak akan berlaku pada masa yang sama dengan demam dan berpeluh malam
pada peringkat awal HIV
.

#7. Sakit otot atau sendi

Pada tahun 2002, laporan Jurnal Akademi Ortopedik Amerika menyatakan bahawa masalah otot sering kali
menjadi simptom pertama HIV
.

Anda boleh mengatakan bahawa sakit otot dan sakit sendi boleh menjadi tanda penyakit lain.

Walau bagaimanapun, jika anda berisiko tinggi, sakit otot mungkin merupakan manifestasi kecemasan HIV positif.

#8. Nodus limfa bengkak

Nodus limfa di dalam badan anda yang sering dijumpai di pangkal paha, ketiak, leher dan di bawah tulang rahang adalah bahagian daripada sistem imun.

Oleh kerana virus HIV
 melemahkan sistem ini, nodus limfa juga mungkin terjejas teruk.

Ia akan kelihatan bengkak dan menyakitkan, tambahan pula, simptom ini mungkin berlarutan selama lebih daripada 2 minggu. Jangan teragak-agak untuk menghubungi doktor anda bagi mendapatkan bantuan.

Tanda amaran jangkitan HIV #9. Keletihan

Walaupun keletihan muncul dengan sebarang penyakit,
 termasuk jangkitan HIV
, anda harus mengambil perhatian mengenainya.

Terutamanya apabila anda telah melakukan perilaku yang berisiko dan keadaan keletihan anda berlaku dengan simptom HIV yang lain.

#10. Dermatitis Seborrheic

Dermatitis seborrheic adalah
simptom amaran jangkitan HIV
 yang tidak dapat dielakkan.

Ruam merah atau tompokan gatal, berpeluh, kulit yang meradang biasanya boleh didapati di kepala, muka, dada, pangkal paha, dan bahagian belakang.

Beberapa aktiviti lain dalam kehidupan seharian, seperti berkongsi tuala atau memeluk, tidak akan menyebarkan virus HIV antara satu sama lain.

Anda hanya dijangkiti oleh HIV apabila anda terlibat dalam tingkah laku berisiko.

Oleh itu untuk
melindungi diri daripada HIV,
 anda harus berhati-hati apabila melakukan hubungan seks dan jangan berkongsi jarum dengan orang lain.


Fungsi Paru-Paru Di Rumah (Ujian)

Definisi

Apa itu Ujian Fungsi Paru-Paru Di Rumah?

Ujian fungsi paru-paru di rumah menggunakan meter arus puncak (peak flow meter) atau spirometer rumah untuk memantau dan menilai secara harian sebarang masalah pernafasan yang anda mungkin hadapi.

Meter arus puncak membolehkan anda mengukur arus ekspiratori puncak anda.

Spirometer rumah pula membolehkan anda mengukur isi padu ekspiratori paksaan pada 1 saat (forced expiratory volume at 1 second, FEV1).

Jika anda ada penyakit paru-paru seperti asma, doktor mungkin akan menguji arus inspiratori puncak (peak inspiratory flow, PIF) dan arus ekspiratory puncak (peak expiratory flow, PEF) untuk mengukur kuantiti udara yang anda boleh sedut dan buang.

Ini adalah bahagian ujian fungsi paru-paru yang lebih lengkap.

Mengapa ujian ini dijalankan?

Menguji PEF atau FEV1 di rumah boleh membantu:

Mengukur sebaik mana paru-paru anda bekerja jika anda menghidapi penyakit paru-paru kronik seperti asma.

Memandu dan memantau keberkesanan rawatan asma. Pemantauan PEF memberikan maklumat untuk membantu mereka yang menghidapi asma memilih pilihan rawatan yang lebih baik.

Memantau fungsi paru-paru jika anda terdedah kepada bahan-bahan yang boleh mencederakan paru-paru anda (asma okupasional).

Memantau tanda-tanda awal penolakan (rejection) jika anda menjalani pemindahan paru-paru.

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Bacaan PEF paling rendah di awal pagi dan paling tinggi di waktu tengah hari.

Jika anda mengukur PEF hanya sekali sehari, lakukannya di waktu pagi sebelum mengambil apa-apa ubat bronkodilator.

Mereka yang menghidapi asma intermittent atau persisten ringan mungkin tidak perlu mengukur PEF mereka setiap hari.

Tetapi jika ada symptom, mengukur PEF dengan kerap pada satu-satu waktu boleh membantu mengawal asma.

Ketahui apa yang berlaku

Apakah persediaan ujian ini?

Untuk menjalankan ujian PEF, anda memerlukan meter arus puncak –
 alat boleh genggam yang tidak mahal.

Anda perlu bernafas ke dalamnya sekuat dan secepat yang anda mampu.

Baca dan ikut arahan yang disediakan.

Minta doktor menunjukkan kepada cara cara penggunaannya sebelum anda menggunakannya di rumah.

Jika ada soalan tentang penggunaannya dan cara membaca bacaannya, sila berbincang dengan doktor anda.

Elakkan mengambil makanan berat sekitar 3 jam sebelum menjalankan ujian PEF.

Pastikan anda duduk tegak atau berdiri untuk membantu anda mengambil nafas sebanyak yang boleh. Gunakan posisi yang sama bagi setiap kali ujian.

Pemantauan arus puncak bergantung kepada kekuatan usaha anda.

Untuk mendapatkan bacaan yang tepat, pastikan anda memberikan usaha terbaik setiap kali ujian.

Apa yang berlaku ketika ujian ini?

Sebelum mula, buang gula-gula getah atau makanan yang ada di dalam mulut.

Sila ikut langkah-langkah berikut:

Tetapkan jarum pada meter ke 0 (kosong).

Lekatkan corong mulut ke meter arus puncak.

Bangun atau duduk tegak untuk membolehkan anda mengambil nafas dalam. Pastikan anda menggunakan posisi yang sama setiap kali ujian.

Ambil nafas dalam-dalam. Letakkan corong mulut ke dalam mulut dan tutup bibir anda dengan ketat mengelilingi corong tersebut. Jangan letakkan lidah anda di dalamnya.

Hembuskan nafas sekuat dan sepantas yang boleh. Anda tidak perlu melakukannya lebih dari satu saat.

Catatkan bacaan pada meter.

Gerakkan jarum pada meter kembali ke 0 (kosong) sebelum anda menghembus sekali lagi.

Lakukan hembusan sebanyak 2 kali lagi. Catatkan bacaan anda setiap satunya. Jika anda terbatuk atau tersilap semasa ujian, lakukannya sekali lagi.

Selepas melakukannya 3 kali, catatkan bacaan tertinggi dalam rekod harian anda.

Apa yang berlaku selepas ujian ini?

Sila semak dengan doktor atau baca maklumat yang disediakan bersama meter arus puncak anda untuk mengetahui julat bacaan normal yang mungkin berbeza bergantung kepada jenis masalah pernafasan yang anda alami.

Jika anda menemui bacaan abnormal, sila berbincang dengan doktor anda.

Memahami keputusan

Apa maksud keputusan saya?

PEF mengukur sepantas mana anda mampu menghembus nafas dengan usaha yang paling kuat.

Spirometer rumah membolehkan anda mengukur kuantiti ekspiratori paksaan pada 1 saat (FEV1).

Bacaan-bacaan daripada ujian-ujian ini boleh dibandingkan untuk memantau perkembangan penyakit atau membantu mengukur respon kepada rawatan penyakit kronik paru-paru seperti asma.

Julat normal bagi ujian ini mungkin berbeza bergantung kepada makmal dan hospital.

Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian ini, sila berunding dengan doktor anda untuk memahami dengan lebih baik.


Peliknya, Kenapa Puting Susu Rasa Sakit? Ini 9 Punca Utama Di Sebaliknya!

Tertanya-tanya mengapa puting payudara sakit? Nampak merisaukan, tetapi puting susu sakit mungkin berlaku disebabkan beberapa perkara.

Sebagai contoh, masalah hormon, alahan ataupun kehamilan boleh menyebabkan puting payudara sakit dan pedih.

Selalunya, masalah ini bukanlah sesuatu yang serius. Puting wanita
merupakan kawasan yang sensitif
 dan mudah terluka. Kawasan sekitarnya yang lembut juga mudah mengalami inflamasi.

Oleh sebab itu, bukanlah sesuatu yang luar kebiasaan jika puting payudara sakit. Malah,
wanita juga sering rasa sakit payudara
 ketika
datang haid
 atau sedang
menyusukan anak
.

Selain itu, puting payudara juga boleh sakit jika wanita memakai baju dalam yang ketat dan tidak sesuai, lebih-lebih lagi ketika bersenam.

Namun, sakit pada kawasan puting juga boleh menjadi simptom penyakit yang lebih serius seperti kanser atau jangkitan.

Jadi bagaimana hendak tahu apakah punca sebenar puting susu sakit? Jom, baca kupasan kami di dalam artikel di bawah.

Untuk mendapatkan lebih banyak info berkenaan kanser, anda boleh klik
di sini
.

9 sebab puting payudara sakit

Ada banyak perkara yang boleh menyebabkan puting susu sakit. Namun, kebanyakannya tidak serius. Tetapi, itu tidak bermakna ia tidak perlu dirawat oleh doktor.

Di bawah, kami senaraikan 9 punca utama rasa sakit pada kawasan puting:

1.
Iritasi di sekitar puting

Tahukah anda,
baju dalam yang anda pakai
 boleh menjadi penyebab puting susu sakit? Sebab itulah, pemilihan material yang sesuai amat penting sebelum membeli baju dalam.

Kadang-kadang, kain yang kasar boleh melukakan kawasan puting, lebih-lebih lagi jika anda memakai baju dalam tersebut ketika bersenam.

Kalau boleh, belilah beberapa helai
bra sukan yang direka khas
 untuk wanita aktif yang rajin bersukan.

2.
Alahan dan dermatitis

Alahan boleh berlaku pada mana-mana bahagian kulit,
 termasuklah di sekitar puting.

Jika anda sering rasa gatal dan pedih di sekitar puting, mungkin
sabun basuh baju atau pelembut fabrik
 yang anda gunakan merupakan dalang di sebaliknya.

Jika anda menghidap alahan, kawasan puting selalunya akan rasa gatal, kemerah-merahan dan berkuping.

Masalah alahan perlu diperiksa oleh doktor. Beliau mungkin akan memberikan ubat-ubatan tertentu seperti krim steroid atau antibiotik untuk merawat masalah anda.

3.
Sedang datang haid

Perempuan dan haid tidak dapat dipisahkan. Sebulan sekali, ‘sahabat baik’ kaum Hawa ini akan datang melawat membawa 1001 masalah.

Ketika ini, wanita bukan sahaja akan alami
mood swing
 dan senggugut, ada juga di antara kita yang akan
rasa sakit pada kawasan payudara!

Selalunya, payudara wanita akan mula rasa sakit 5 hingga 10 hari sebelum datang haid. Kesakitan ini juga boleh dirasai pada kedua-dua belah payudara.

Masalah ini merupakan sesuatu yang normal dalam kalangan wanita.

Namun, jika anda rasa sakit yang berpanjangan dan tidak sembuh-sembuh, pastikan anda berjumpa dengan doktor secepat mungkin.

4. Sakit puting disebabkan kehamilan

Kehamilan juga boleh membuatkan puting payudara sakit. Selalunya, pada waktu ini, payudara wanita akan membesar
disebabkan perubahan hormon.

Jika anda sedang hamil, pastikan anda memakai baju dalam khas untuk ibu mengandung.

Pada trimester terakhir, buah dada mungkin akan menjadi sakit dan mengalami
kebocoran cecair kolostrum.

5.
Sakit puting kerana menyusukan anak

Wanita yang sudah bergelar ibu pasti tahu betapa
sakitnya kawasan puting ketika menyusukan anak.

Untuk ibu yang pertama kali menyusukan anak, kesakitan pada kawasan payudara boleh menjadi satu cabaran.

Manakan tidak, puting susu sakit boleh membuatkan ibu hilang semangat untuk menyusukan anak.

Namun, jangan sesekali putus asa. Ibu baharu perlukan masa untuk membiasakan diri dengan teknik yang betul.

Bersabarlah dan minta nasihat daripada rakan ataupun orang lain yang pernah menyusukan anak. Mana tahu, mereka mungkin dapat membantu!

6.
Puting payudara sakit disebabkan mastitis

Mastitis merupakan inflamasi yang berlaku disebabkan
jangkitan pada kawasan payudara.
 Selalunya, jangkitan ini akan berlaku kepada ibu yang sedang menyusukan anak.

Oleh sebab itu, wanita perlu lebih berhati-hati jika payudara menjadi sakit dan pedih.

Walaupun mastitis merupakan satu kondisi yang lazim berlaku kepada ibu yang menyusu, ia perlu dipandang serius dan diperiksa oleh doktor.

7.
Sista pada kawasan payudara

Jika anda mengesan
sebarang ketulan pada kawasan payudara,
 anda mungkin mempunyai
cyst
 atau sista.

Untuk mendiagnosis kondisi ini, doktor mungkin perlu melakukan mammogram, imbasan
ultrasound
 atau
aspiration
, satu prosedur pengambilan cecair daripada sista tersebut.

Jika sista ini bukan kanser, anda mungkin tidak memerlukan rawatan.

8.
Kesan sampingan ubat menyebabkan sakit puting

Ada beberapa jenis ubat yang boleh menyebabkan puting payudara sakit.

Sebagai contoh, ubat yang digunakan untuk merawat anemia, sakit mental, masalah urinari, tekanan darah tinggi dan hormon berpotensi untuk menyebabkan payudara sakit.

9.
Sakit puting disebabkan kanser payudara

Kanser payudara selalunya tidak akan menyebabkan kesakitan.
 Namun, untuk kanser payudara jenis inflamasi, wanita mungkin akan rasa sakit, tetapi simptom ini amat jarang berlaku.

Kanser payudara mungkin akan menyebabkan payudara menjadi:

Merah.

Bengkak.

Sakit.

Jika anda mengalami simptom ini, pastikan anda berjumpa doktor dengan kadar yang segera. Kanser payudara juga boleh dirawat jika ia dikesan awal.

Walaupun kebanyakan kes puting payudara sakit bukanlah sesuatu yang serius, namun penting untuk anda bercakap dengan doktor jika mengalami kerisauan.

Wanita yang mempunyai ketulan dan sering alami sakit payudara yang berpanjangan perlu berjumpa doktor secepat mungkin.

 Pastikan anda melakukan ujian yang sepatutnya untuk melihat sama ada anda mempunyai masalah kesihatan ataupun tidak.


Cari Cara Elak Morning Sickness? Ini Khasiat Durian Belanda Untuk Ibu Hamil

Durian belanda atau nama saintifiknya,
Annona muricata
 merupakan sejenis buah yang berasal dari Amerika Selatan. Tahukah anda, terdapat banyak khasiat durian belanda untuk ibu hamil, salah satunya adalah dapat mengurangkan
morning sickness
 yang dialami oleh para ibu!

Walaupun diselaputi duri, durian belanda mempunyai rasa yang sangat manis dan lemak berkrim. Untuk wanita yang tidak mempunyai selera makan, durian belanda didapati sangat berkesan untuk membantu mengurangkan rasa lapar.

Malah, kandungan seratnya yang tinggi juga dapat
mencegah ibu hamil daripada mengalami sembelit.

Durian belanda amat sedap dimakan begitu sahaja. Walau bagaimanapun, bijinya perlu dibuang kerana ia toksik terhadap badan.

Jangan lupa, durian belanda merupakan buah yang bersaiz besar dengan kandungan gula yang sangat tinggi.

Malah, sebiji buah boleh mengandungi sekitar 70 hingga 80 gram gula.
Jadi, elakkan makan sebiji durian belanda sekali gus, lebih-lebih lagi
jika anda menghidap kencing manis.

Fakta nutrisi durian belanda

Seperti kebanyakan buah-buahan, durian belanda merupakan sumber serat, vitamin dan mineral yang pelbagai.

Secawan durian belanda (225 gram) mengandungi:

148 kalori.

2.25 gram protein.

7.42 gram serat.

37.8 gram karbohidrat.

30 gram gula.

Selain serat, durian belanda juga mengandungi vitamin C, potasium dan magnesium yang amat bermanfaat untuk ibu hamil.

Malah, ia juga
mengandungi antioksidan yang tinggi
. Diet yang tinggi antioksidan dapat melindungi kita daripada pelbagai penyakit seperti kanser dan serangan jantung.

Kebaikan durian belanda untuk ibu hamil

Walaupun terdapat banyak khasiat yang terkandung di dalam durian belanda, ibu hamil perlulah lebih berhati-hati dalam pemilihan makanan.

Ketika hamil, anda
bukan hanya makan untuk diri sendiri
, tetapi juga untuk anak dalam kandungan. Jadi, sebelum mengambil apa-apa makanan, pastikan anda mendapatkan nasihat doktor terlebih dahulu.

Ingin tahu mengenai khasiat durian belanda untuk ibu hamil? Jom ikuti kupasan kami di bawah!

1.

Durian belanda dapat meningkatkan daya tahan badan

Tidak dinafikan, daya tahan badan amat penting ketika hamil. Manakan tidak, kesihatan ibu dapat memberikan impak secara langsung terhadap tumbesaran anak yang dikandung.

Jika anda risau mengenai imuniti badan, cuba tambahkan durian belanda dalam diet anda.
Durian belanda
mengandungi banyak vitamin C
 yang dapat meningkatkan daya tahan badan.

Malah, buah ini juga kaya dengan antioksidan yang dapat mengelakkan sebarang kerosakan pada sel disebabkan radikal bebas. Jadi, ibu akan lebih sihat dan sukar dijangkiti penyakit.

2.

Membantu menguatkan tulang bayi

Tulang bayi terbentuk sejurus selepas wanita mengandung. Jadi, apa jua yang anda makan, semuanya akan disalurkan kepada bayi melalui uterus.

Sebab itulah, wanita hamil digalakkan untuk mengambil makanan yang kaya dengan kalsium dan mineral. Ia dapat menguatkan tulang bayi ketika si manja masih lagi berada di dalam kandungan.

Malah, durian belanda juga mengandungi banyak vitamin dan mineral yang penting seperti vitamin B, vitamin C, fosforus, zat besi dan kalsium.

Sebenarnya, banyak khasiat durian belanda untuk ibu hamil. Cuba makan seulas dua durian belanda setiap hari untuk memastikan tulang bayi sentiasa sihat dan kuat.

Khasiat durian belanda untuk ibu hamil #3.

Mengelakkan masalah sembelit

Hampir 16 hingga 39% ibu mengandung akan mengalami sembelit. Malah, kebanyakannya akan mula sakit perut ketika kehamilan menginjak ke trimester ketiga.

Walau bagaimanapun, masalah sembelit boleh berlaku pada ketiga-tiga trimester. Ada juga ibu yang akan kekal mengalami masalah ini 3 bulan selepas kelahiran.

Durian belanda mempunyai serat larut air yang dapat memudahkan proses pembuangan air besar.

Malah, vitamin C yang terkandung di dalam buah ini juga dapat mengelakkan sebarang masalah usus serta mampu memudahkan proses pencernaan.

4.

Mengelakkan loya pada trimester pertama

Ramai ibu yang
mengalami masalah loya dan muntah-muntah
 pada awal kehamilan. Disebabkan
morning sickness
 ini, ramai wanita yang mengalami kesukaran untuk mengambil makanan yang berkhasiat.

Walau bagaimanapun, rasa masam manis durian belanda mungkin dapat mengurangkan loya yang dialami oleh ibu mengandung.

Malah, ibu juga tidak perlu risau mengenai nutrisi kerana durian belanda mempunyai pelbagai vitamin dan mineral yang bermanfaat untuk badan!

Kesan sampingan durian belanda untuk ibu hamil

Walaupun buah ini mengandungi pelbagai khasiat, ia juga mempunyai beberapa kesan sampingan yang berbahaya.

Kadangkala, ekstrak durian belanda dijual sebagai teh. Namun, produk ini selalunya dijual tanpa sebarang regulasi.

Durian belanda untuk ibu hamil boleh menjadi toksik jika diambil dalam dos yang tinggi. Malah,
simptomnya juga menyerupai penyakit Parkinson
, seperti:

Otot yang keras.

Perubahan personaliti.

Pergerakan yang perlahan.

Sukar menggerakkan mata.

Sukar menyeimbangkan badan.

Selain itu, kompaun yang terkandung di dalam ektrak atau teh durian belanda juga boleh mengurangkan keberkesanan ubat tekanan darah tinggi dan diabetes.

Tidak ada salahnya jika anda ingin makan durian belanda, namun pakar menasihatkan agar anda mengelakkan pengambilan ektrak dan teh.


Kanak-Kanak Yang Selalu Hisap Jari & Gigit Kuku KURANG Berisiko Kena Alahan, Tapi Kenapa?

Ibu bapa yang gagal untuk memaksa anak mereka berhenti menggigit kuku dan menghisap ibu jari sebenarnya sudah boleh menarik nafas lega.

Ini kerana perbuatan ini mungkin akan mendatangkan manfaat. Pakar mendapati bahawa perbuatan ini mungkin dapat membantu kanak-kanak melindungi diri mereka daripada alahan.

Sungguhpun hasil kajian ini tidak menyarankan kanak-kanak untuk terus melakukan perbuatan ini, keputusan kajian menunjukkan bahawa perbuatan ini akan membantu individu pelaku untuk melawan alahan dewasa kelak.

Kajian selama tiga dekad menyatakan bahawa bakteria dalam mulut akan memberi kesan kepada gerak balas sistem imun

Menurut pakar dari New Zealand, bayi dan kanak-kanak yang gemar menggigit kuku dan menghisap ibu jari kurang berisiko mempunyai alahan. Pengkaji mempercayai bahawa pendedahan kepada mikroorganisma pada awal usia akan mengurangkan risiko mempunyai alahan dewasa kelak.

Pengkaji menggunakan data daripada kajian yang masih dilakukan oleh
Dunedin Multidisciplinary Health and Development Study
 yang merangkumi lebih daripada 1,000 kanak-kanak yang lahir di New Zealand pada tahun 1972 atau 1973.

Menerusi kajian itu, 1,037 kanak-kanak akan dinilai pada usia lima, tujuh, sembilan dan sebelas tahun. Mereka dibahagikan kepada beberapa kumpulan mengikut kecenderungan mereka melakukan perbuatan menggigit kuku atau menghisap ibu jari.

Pengkaji kemudiannya akan menilai kanak-kanak terbabit sama ada mereka mempunyai alahan atau tidak pada usia 13 tahun dan sekali lagi ketika mereka berusia 32 tahun.

Hasil kajian ini menunjukkan 49% daripada kanak-kanak berusia 13 tahun yang tidak melakukan kedua-dua perbuatan ini akan mempunyai sekurang-kurangnya satu jenis alahan manakala jika mereka ada melakukan salah satu daripada perbuatan ini, peratusan mempunyai alahan akan menurun kepada 38%.

Bagi kanak-kanak yang ada melakukan kedua-dua perbuatan ini, peratusannya adalah 31%. Hasil kajian ini akan kekal sama buat kanak-kanak yang ada melakukan kedua-dua perbuatan ini sehinggalah mereka berusia 32 tahun.

Kajian ini juga dilakukan dengan mengambil kira faktor luaran seseorang kanak-kanak itu mempunyai alahan seperti sama ada ibu bapa mereka juga mempunyai alahan, membela haiwan peliharaan, menyusu badan atau formula dan sama ada ibu bapa mereka merokok atau tidak.

Kajian terbaharu juga menguatkan lagi teori ini

Teori ini dapat dikaitkan dengan dapatan hasil kajian terbaharu yang diterbitkan pada 2013 (Hesselmar B et al) yang mempercayai bahawa kanak-kanak yang mempunyai ibu yang menghisap puting palsu mereka sehingga bersih kurang berisiko mempunyai alahan kelak.

 Walau bagaimanapun, perbuatan menggigit kuku dan menghisap ibu jari yang sebenarnya menjadi indikator utama yang mengurangkan risiko kanak-kanak mempunyai alahan kelak.

Hasil kajian terbaharu ini juga menunjukkan kekurangan pendedahan terhadap kuman dan bakteria akan menyebabkan kanak-kanak lebih berisiko untuk mempunyai alahan.

Ia menguatkan lagi teori bahawa mikroorganisma akan memberi kesan kepada sistem imun kanak-kanak dan mampu mengurangkan risiko mempunyai alahan.

Namun begitu, ini tidak bermakna anda sebagai ibu bapa perlu mula memaksa anak anda untuk menggigit kuku dan menghisap ibu jari jika mereka sendiri sudah berhenti melakukannya.

Strategi lain yang lebih mudah dan selamat seperti membela haiwan peliharaan contohnya kucing mungkin lebih efektif.

Hello Health Group
 tidak menyediakan nasihat perubatan, diagnosis, atau rawatan.


Alzheimer dalam Kalangan Warga Tua, Apa yang Anda Perlu Tahu

Penyakit Alzheimer adalah kehilangan fungsi otak yang signifikan (yang di panggil sebagai demensia), yang mana perlahan-lahan memusnahkan ingatan, kemahiran berfikir dan juga keupayaan untuk menjalankan tugasan yang mudah. Ia beransur-ansur dari tahap ringan, ketika ia baru mula mempengaruhi fungsi seseorang, ke tahap yang parah, ketika seseorang perlu bergantung sepenuhnya pada orang lain untuk penjagaan asas. Buat masa ini, ia tidak boleh disembuhkan.

Penyebab penyakit Alzheimer

Walaupun tiada punca penyakit Alzheimer yang diketahui, umur dianggap faktor risiko terbesar untuk penyakit ini. Kebanyakan orang yang menghidap penyakit Alzheimer adalah berusia 65 tahun atau lebih tua, dan risiko meningkat dengan usia. Orang yang berumur 85 tahun ke atas amat berisiko terhadap penyakit Alzheimer. Sementara itu, orang muda dalam lingkungan usia 30-an, 40-an, dan 50-an mungkin mendapat penyakit Alzheimer tetapi kurang biasa. Oleh itu, penyakit Alzheimer bukanlah sebahagian daripada penuaan biasa.

Simptom awal penyakit Alzheimer

Simptom yang paling biasa di awal Alzheimer adalah gangguan kemerosotan ingatan semasa. Ini tidak sama dengan memori jangka pendek, yang merupakan keupayaan untuk mengingati sesuatu dengan cukup lama untuk menyimpannya bagi ingatan jangka panjang. Sebaliknya, individu dengan Alzheimer biasanya tidak mempunyai masalah dengan ingatan jangka panjang.

Simptom awal penyakit Alzheimer mungkin termasuk:

Pelupa/kealpaan

Kehilangan tumpuan

Masalah bahasa

Kekeliruan tentang masa dan tempat

Gangguan penghakiman

Kehilangan wawasan

Koordinasi dan pergerakan terjejas

Perubahan mood dan tingkah laku

Apatti dan kemurungan

Rawatan penyakit Alzheimer

Tiada ubat untuk penyakit Alzheimer tetapi terdapat cara untuk merawatnya. Terapi ubat bertujuan untuk melambatkan perkembangan penyakit dan merawat simptom yang dikaitkan dengan penyakit ini. Faedah daripada ubat yang digunakan untuk merawat penyakit Alzheimer biasanya kecil. Terdapat juga cara bebas-perubatan untuk merawat penyakit, seperti terapi muzik atau terapi memori.

Pesakit dan keluarganya perlu berbincang dengan doktor jika terapi ubat dapat membantu meningkatkan tingkah laku atau kebolehan berfungsi. Mereka juga perlu membincangkan sama ada ubat-ubatan harus ditetapkan awal dalam perkembangan penyakit atau dilewatkan.

Ubat berikut biasanya ditetapkan untuk rawatan penyakit Alzheimer:

Donepezil (Aricept, generik)

Rivastigmine (Exelon, generik)

Galantamine (Razadyne, generik)

Memantine (Namenda)


Pernah Dengar Mengenai Vitamin U? Ia Ada Dalam Jus Kubis & Katanya Baik Untuk Ulser Perut?

Kita biasa dengar mengenai kepentingan vitamin A
, vitamin B atau vitamin C. Namun pernahkah anda dengar manfaat vitamin U? Ya, vitamin U berkait rapat dengan jus kubis. Lihat kepada apa yang kami sediakan di bawah ini.

Apa itu vitamin U?

Vitamin U adalah satu istilah yang diperkenalkan pada awal tahun 1950-an untuk mengenal pasti sebatian yang terdapat dalam jus kubis.

Walaupun namanya vitamin U, vitamin ini sebenarnya bukanlah sejenis vitamin tetapi merupakan produk hasilan daripada asid amino metionin.

 Antara contoh produk hasilan asid amino ini yang sering dipanggil sebagai vitamin U ialah
S-methylmethionine
 (SMM),
methylmethionine sulfonium
 (SMM), dan
3-amino-3-carboxypropyl dimethylsulfonium
.

Vitamin ini tidak hanya tersedia sebagai makanan tambahan tetapi juga terdapat secara semula jadi dalam pelbagai makanan, terutama sayur-sayuran seperti kubis, brokoli, kubis Brussel, dan kubis daun.

Selain itu,
syarikat kosmetik juga menambahkan hasilan asid amino ini ke dalam krim, serum, topeng muka, dan produk kecantikan yang lain.

4 manfaat vitamin U yang perlu anda tahu

Vitamin U seringkali diiklankan sebagai rawatan untuk ulser perut.

Ia juga dikatakan boleh meningkatkan pencernaan, memperkuat kesihatan imun,
melindungi daripada alergi makanan
, menurunkan kolesterol, dan mempercepat penyembuhan luka.

Walau bagaimanapun, kajian yang dilakukan mengenai vitamin ini adalah terhad. Hanya sebahagian sahaja daripada manfaatnya dibuktikan oleh sains. Antara manfaat vitamin ini kepada tubuh badan manusia ialah:

Boleh membantu menyembuhkan ulser perut

Ketika vitamin U mula dikaji pada tahun 1950-an, beberapa kajian menunjukkan bahawa dengan meminum 945 ml jus kubis setiap hari boleh membantu menyembuhkan ulser perut.

Kadar kesembuhannya adalah 4 hingga 5 kali lebih cepat daripada terapi anti ulser biasa yang ada pada masa itu.

Namun, para penyelidik tidak dapat mengesahkan sama ada kesan ini benar-benar disebabkan oleh manfaat vitamin U atau nutrien yang lain.

Sejak itu, beberapa kajian telah mengkaji topik tersebut.
Untuk menentukan sama ada vitamin ini benar-benar berkesan merawat ulser,
 lebih banyak kajian lain diperlukan.

Boleh melindungi paru-paru, hati, dan buah pinggang

Vitamin U mungkin boleh melindungi paru-paru, hati,
dan buah pinggang anda daripada kerosakan
.

Dalam kajian terhadap haiwan, vitamin U dilihat membantu memulihkan beberapa kerosakan hati yang disebabkan oleh asid valproik iaitu ubat anti sawan yang biasa digunakan.

Dalam kajian lain, tikus yang diberi vitamin ini mengalami kerosakan buah pinggang yang lebih sedikit setelah menerima asid valproik berbanding tikus yang tidak diberi vitamin ini.

Vitamin ini juga dilihat dapat mengurangkan tanda-tanda keradangan.

Kajian terhadap haiwan yang lain menunjukkan bahawa vitamin ini dapat membantu
mengurangkan kerosakan paru-paru akibat serangan epilepsi.

Namun, kajian terhadap manusia perlu dilakukan untuk menentukan keberkesanannya.

Vitamin U boleh menurunkan kadar kolesterol dan trigliserida

Walaupun ada bukti menyokong tanggapan bahawa suplemen vitamin ini
membantu mengurangkan kadar kolesterol dan trigliserida, namun bukti tersebut adalah lemah.

Sebagai contoh, satu kajian tabung uji menunjukkan bahawa vitamin ini dapat mencegah pembentukan sel-sel lemak dan mengurangkan kadar trigliserida.

Namun, kajian yang dijalankan terhadap manusia adalah sangat sedikit untuk membuktikannya.

Dalam kajian selama 8 minggu, individu yang diberikan 1.5 gram vitamin ini sehari tidak mengalami sebarang perubahan dalam kadar trigliserida.

Namun, paras kolesterol baik berada pada paras yang lebih tinggi dan berlaku pengurangan jumlah kolesterol hampir 10%.

Walau bagaimanapun, kajian ini sudah agak lapuk dan melibatkan sebilangan peserta sahaja. Oleh itu, lebih banyak kajian terhadap manusia diperlukan untuk membuktikan manfaatnya.

Boleh membantu penyembuhan luka dan perlindungan kulit

Vitamin U mungkin dapat memberikan perlindungan terhadap sinar ultraviolet (UV) matahari,
 dan mempercepatkan penyembuhan luka.

Kajian tabung uji dan terhadap haiwan melaporkan bahawa penggunaan vitamin ini secara langsung pada luka dapat mempercepatkan penutupan luka.

Tambahan pula, vitamin ini juga dilihat berpotensi melindungi tubuh daripada luka terbakar dan kerosakan lain yang disebabkan oleh sinar UV.

Berdasarkan penemuan ini, beberapa penyelidik mencadangkan bahawa beberapa produk kosmetik tertentu harus diformulasikan dengan vitamin ini.

Walau bagaimanapun, kajian terhadap manusia masih lagi kurang dan memerlukan lebih banyak kajian lanjutan mengenainya.

Kesan sampingan yang mungkin terjadi

Vitamin U mungkin selamat apabila dimakan secara langsung daripada makanan sebenar.

Hanya sedikit pengetahuan yang diketahui mengenai keselamatannya atau kemungkinan kesan sampingannya jika ia diambil dalam bentuk suplemen.

Oleh itu, adalah lebih baik untuk anda mendapatkan sumber vitamin U daripada makanan yang kaya dengan vitamin ini
 seperti kubis, brokoli, kubis Brussel, dan kubis daun.

Menurut European Chemicals Agency, vitamin ini mungkin boleh menyebabkan kerengsaan pada mata, kulit, atau paru-paru jika bersentuhan langsung dengan organ-organ ini.

Oleh itu, anda mungkin perlu berhati-hati dengan produk penjagaan kulit yang mengandungi sebatian vitamin U ini.


Lagi-lagi Masalah Hidung Berdarah Kembali, Cuaca Panas & Kering Puncanya?

Walaupun tidak semua, pasti ramai dalam kalangan kita yang pernah mengalami kondisi hidung berdarah bukan? Tentu anda tertanya-tanya apa sebab hidung berdarah?

Tanpa sebarang amaran, keadaan ini boleh berlaku secara tiba-tiba lantas membuatkan penghidap berasa panik!

Sebenarnya, sebab hidung berdarah ada banyak dan salah satu daripadanya adalah dikaitkan dengan
udara yang panas dan kering
.

Jom sama-sama kita semua ikuti artikel ini untuk tahu dengan lebih lanjut.

Apa maksud hidung berdarah?

Buat anda yang mungkin belum pernah mengalaminya,
hidung berdarah atau epistaksis adalah satu keadaan di mana darah keluar dan mengalir
 secara tiba-tiba daripada lubang hidung.

Ia boleh terjadi kepada sebelah nostril (lubang hidung) atau kedua-duanya sekali secara serentak dan mengejut.

Kebiasaannya, ia mungkin akan terhenti sendiri sekiranya tidak didalangi oleh kondisi kesihatan yang berbahaya.

Jika ia berlaku tanpa henti dan kerap tanpa anda sendiri tahu akan puncanya, segera berjumpa doktor untuk mendapatkan konsultasi tentang rawatan lanjut.

Namun, apakah punca sebenar perkara ini berlaku ya?

Apa sebab hidung berdarah?

Untuk pengetahuan anda, terdapat pelbagai punca ia berlaku namun ada dua perkara utama yang mendasarinya iaitu kecederaan dan persekitaran.

Ada beberapa perkara yang kita selalu lakukan dan tidak sedar akan sebabkan hidung berdarah termasuklah:

#1. Tabiat mengorek hidung

Sedar atau tidak, anda mungkin akan
 mengorek hidung kerana rasa gatal atau tidak selesa
 yang datang daripada dalam lubang hidung.

Ini adalah lebih berisiko kepada mereka yang mempunyai alahan terutamanya jika ada kondisi kesihatan berkaitan kawasan ini.

#2. Selalu menghembus hidung

Kalian juga mungkin tidak sedar berapa kali dalam sehari anda menghembus hidung untuk
 mengeluarkan sebarang bendasing daripada organ ini
.

Kesannya, anda mungkin akan menghembus hidung dengan terlalu kuat sehingga mampu merosakkan saluran darah di dalamnya.

#5. Pengambilan makanan/suplemen dengan bahan tidak mesra hidung

Tabiat makanan atau suplemen yang kalian ambil seharian juga mungkin akan membuat kondisi ini berlaku dan berulang.

Antara contoh bahan-bahan yang tidak mesra hidung itu adalah seperti:

Ginseng

Halia

Bawang putih

Vitamin E

Ginkgo biloba

Feverfew

#4. Pendedahan terhadap bahan kimia

Jika kalian terlalu kerap terdedah kepada
bahan kimia yang terkandung dalam asap rokok
, asid sulfurik, gasolin atau ammonia, risiko kalian terkena hidung berdarah adalah lebih tinggi.

Hal yang sama juga jika anda menyalahgunakan dadah yang mempunyai banyak bahan kimia berbahaya terutamanya yang disedut melalui hidung, risiko hidung berdarah akan bertambah.

#5. Kondisi kesihatan tubuh badan

Lebih menakutkan, keadaan ini juga boleh terjadi akibat pelbagai kondisi kesihatan yang dialami oleh tubuh badan anda termasuklah:

Hipertensi

Hemofilia

Penyakit jantung

Kecacatan nasal

Tumor

Sekiranya anda terlalu kerap mengalami epistaksis tanpa tahu puncanya, segera berjumpa doktor kerana bimbang diri anda sebenarnya mungkin mengalami penyakit-penyakit yang dinyatakan di atas tadi.

Udara yang panas dan kering juga adalah puncanya?

Selain daripada sebab-sebab yang kami telah nyatakan di atas tadi, ada satu lagi
punca utama yang akan menyebabkan epistaksis iaitu udara
.

Buat anda yang mungkin belum tahu, epistaksis boleh terjadi disebabkan oleh udara yang panas dan kering tidak kira di dalam atau luar rumah.

Ini kerana udara sebegitu boleh mengeringkan dan merengsakan saluran membran nasal lantas menyebabkan kegatalan serta pendarahan.

Pun begitu, udara yang sejuk dan kering juga turut sama boleh menyebabkan keadaan ini terutamanya apabila hidung dikorek atau dihembus.

Meskipun perkara ini tidak boleh dielakkan, ia masih mampu dijauhi dengan cuba untuk mengurangkan masa anda di kawasan yang berudara sebegini.

Apa perlu buat jika hidung berdarah?

Jadi, apakah yang boleh kita lakukan untuk mengelak kondisi ini daripada berlaku dan berulang? Jangan risau, Hello Doktor ada tip yang kalian boleh gunakan:

Jangan terlalu kerap menggunakan penyaman udara di dalam rumah

Pasang pembersih udara untuk memastikan udara tidak terlalu panas, sejuk atau kering

Elakkan mengorek hidung dengan terlalu ganas

Hadkan pengambilan aspirin, sebaiknya bincang dahulu dengan doktor anda

Guna
antihistamine
 dan
decongestants
secara berkala sahaja

Guna
saline spray
 atau gel yang boleh mengekalkan kelembapan dalam lubang hidung

Sekiranya masalah ini masih tidak selesai, segera berjumpa doktor pakar ya?


Betul Ke Kanser Testis Boleh Berpunca Daripada Bijirin, Kopi Dan Rempah Ratus? Ini Penjelasannya

Setakat ini tiada lagi diet yang terbukti berkesan untuk merawat atau
menghindarkan kanser testis (kanser buah zakar)
.

Namun, ia tidak bermakna faktor pemakanan tidak penting dalam memahami punca di sebalik berlakunya kanser tersebut.

Sememangnya pengambilan makanan tertentu boleh menyebabkan kesan negatif terutamanya apabila ia diambil dalam kuantiti yang banyak.

Oleh sebab kanser testis
tidak selazim kanser prostat yang sering didiagnosis dalam kalangan lelaki berusia
, kajian berkaitan dengan faktor risiko kanser testis masih sedang giat dijalankan.

Setakat ini, pemakanan seimbang boleh membantu mempercepatkan proses pemulihan pesakit kanser testis yang sedang menjalani rawatan.

Namun, bagaimana pula dengan mereka yang belum didiagnosis dengan masalah kanser? Teruskan membaca untuk tahu dengan lebih lanjut.

Trend peningkatan kanser buah zakar semakin membimbangkan

Ramalan yang dikeluarkan oleh Persatuan Kanser Amerika (ACS) bagi statistik kanser testis (untuk tahun 2020) adalah seperti berikut:

Dianggarkan 9,610 kes baharu kanser testis bakal didiagnosis.

Jumlah kematian bakal mencecah 440.

Saban tahun,
insiden bagi masalah barah testis meningkat secara perlahan-lahan
 di kebanyakan negara termasuklah Amerika Syarikat.

Meskipun begitu, kanser testis bukanlah sejenis barah yang lazim didiagnosis dalam kalangan lelaki seumur hidup mereka.

Hanya 1 daripada 250 lelaki yang akan mengalami keadaan kesihatan ini.

Walau bagaimanapun, kadar
survival
 bagi tempoh 5 tahun untuk pesakit kanser testis agak tinggi (secara puratanya sekitar 90%).

Kemajuan teknologi perubatan telah membolehkan keadaan kesihatan ini dirawat menyebabkan kadar kematiannya rendah pada nisbah 1 dalam 5,000 pesakit.

Kaitan di antara pemakanan dan kanser testis masih tidak jelas

Sekitar tahun 2006, kajian yang dijalankan di Universiti Halle-Wittenberg telah menunjukkan
peningkatan risiko kanser terhadap mereka yang kerap minum susu
.

Oleh sebab kanser testis lazim didiagnosis dalam kalangan pesakit yang berusia di antara 20 hingga 35 tahun (golongan muda), proses patologinya pasti bermula lebih awal daripada usia tersebut.

Menurut pengkaji, pengambilan susu sekurang-kurangnya 20 hidangan sebulan boleh meningkatkan risiko kanser buah zakar setinggi 37%.

Kenyataan ini disokong oleh kajian yang telah diterbitkan oleh Institut Kanser Negara, Amerika Syarikat pada tahun 2012.

Lihat sahaja negara-negara di utara benua Eropah.

Makanan tenusu seperti keju merupakan makanan kegemaran penduduk
 di situ dan negara-negara tersebut sering dikaitkan dengan insiden barah testis yang tinggi.

Orang Asia dan Afrika pula cenderung untuk mendapat masalah intoleransi laktosa, maka insiden kanser testis dalam kalangan populasi tersebut agak rendah.

Menurut kajian itu lagi, walaupun pembuktian yang cuba disampaikan kelihatan signifikan, dapatan yang diperolehi masih belum lagi definitif.

Masih terdapat percanggahan berkaitan dengan pengambilan produk tenusu terhadap risiko kanser testis.

Sebagai contoh, kajian di Amerika Utara oleh Universiti Ottawa pada tahun 2003 menunjukkan risiko
kanser buah zakar tinggi apabila pengambilan keju meningkat
.

Walau bagaimanapun, kajian yang dijalankan oleh Jabatan Epidemiologi dan Kesihatan Populasi, United Kingdom tidak memperolehi dapatan yang sama.

Ochratoxin A, berpotensi sebabkan kanser testis

Ochratoxin A adalah sejenis toksin yang dihasilkan secara semula jadi oleh kulat.

Ia boleh dijumpai pada bijirin, produk sayuran dan bahan makanan lain seperti biji kopi, kekacang dan rempah ratus.

Selain itu, toksin ini juga
 terkandung di dalam daging babi
 yang diberi makan produk tumbuhan berkulat.

Bukti ochratoxin A boleh menyebabkan kanser datang daripada eksperimen yang melibatkan penggunaan tikus makmal sebagai subjek.

Pendedahannya terhadap sumber makanan atau janin yang masih berada di dalam perut ibu boleh menyebabkan mutasi pada maklumat genetik testikel sehingga menggalakkan pertumbuhan sel kanser.

Walaupun keadaan ini boleh jadi sama dengan manusia, namun kajian lanjut perlu dilakukan bagi memahami mekanisme di sebaliknya.

Manusia mungkin mempunyai tindak balas yang berlainan apabila ia berkaitan dengan pendedahan terhadap sumber ochratoxin A.

Dapatan kajian haiwan tersebut sememangnya telah membuka ruang dan peluang baharu kepada saintis dalam usaha untuk
memahami punca berlakunya kanser testis
.

Namun tanpa bukti kukuh, ia tidak boleh dianggap lebih daripada hipotesis semata-mata.

Konklusi

Setakat ini, masih tiada lagi bukti kukuh yang mengaitkan pengambilan sesuatu makanan terhadap risiko kanser buah zakar.

Walau bagaimanapun, anda perlu faham bahawa amalan pemakanan sihat boleh membantu anda menurunkan risiko untuk mendapat kanser.

Mungkin terdapat kajian yang menunjukkan
 pengambilan bahan tenusu boleh meningkatkan risiko kanser
 namun dapatannya masih belum definitif.


Nak Bersama Tanpa Ganggu Mood Isteri? Lihat, Ini Tanda-Tanda Si Dia Sedang Terangsang!

Kaum Adam, sekiranya anda ingin memberikan pengalaman seksual yang terbaik buat isteri, amat penting untuk anda kenal pasti tanda-tanda wanita ghairah terlebih dahulu!

Semasa sedang bersenggama
, anda harus tahu apa yang isteri mahukan dan sama ada si dia menikmatinya sama seperti anda, jadi jangan syok sendiri pula ya!

Namun, untuk mengetahui sama ada si isteri benar-benar terangsang secara seksual atau tidak, kadangkala ia boleh menjadi rumit.

Justeru, artikel ini akan membantu para suami untuk mengenali tanda-tanda wanita ghairah, ketahuinya dengan lebih lanjut.

Untuk mendapatkan lebih banyak info tentang Kesihatan Seksual, sila dapatkannya
di sini.

Bagaimana badan anda bertindak balas terhadap perasaan ghairah?

Bagi mengenali tanda-tanda seseorang wanita itu sedang terangsang, ketahui beberapa petanda tindak balas fizikal terhadap perasaan ghairah, antaranya:

Denyutan nadi dan jantung bertambah cepat, dan tekanan darah juga meningkat

Saluran darah akan berkembang, termasuk saluran darah ke alat kelamin

Faraj dan vulva mulai basah untuk menjadi pelincir semula jadi

Bahagian vulva, seperti labia (bibir) dan klitoris, menjadi bengkak kerana bekalan darah meningkat

Payudara menjadi lebih kenyal, dan
puting boleh menjadi keras

Bagi para wanita, rangsangan seksual melibatkan sejumlah perubahan fisiologi dalam badan mereka.

Adakah terdapat perbezaan antara rasa ghairah dan keinginan?

Untuk pengetahuan anda, kata-kata ghairah dan keinginan sering digunakan secara bergantian, tetapi ia sedikit berbeza.

Keinginan biasanya merujuk kepada kemahuan untuk melakukan hubungan seks secara emosional, sementara ghairah merujuk kepada perubahan fisiologi dalam tubuh yang berlaku ketika teruja secara seksual.

Menurut pakar, gangguan keinginan melibatkan kurang keinginan seksual atau minat seks, sementara gangguan keghairahan melibatkan keinginan seks tetapi berjuang untuk mendapatkan mood ingin bersenggama.

Hanya kerana seseorang menunjukkan
tanda-tanda rangsangan seksual
 tidak bermaksud mereka ingin melakukan hubungan seks dan ia juga tidak bermaksud mereka bersetuju untuk melakukannya.

Menurut
National Health Services
 (NHS) United Kingdom, para penyelidik telah mengenal pasti 4 peringkat tindak balas seksual iaitu tahap yang dilalui oleh tubuh dan fikiran anda sebelum, semasa, dan selepas hubungan seks.

Keghairahan jatuh kepada peringkat pertama kitaran tindak balas seksual.

Keterangsangan

Tahap keterangsangan seksual juga dikenali sebagai tahap rangsangan melibatkan pelbagai perubahan fisiologi dalam badan.

Sebilangan besar fungsi ini menyediakan tubuh untuk melakukan hubungan intim.

Contohnya, faraj si isteri akan menjadi lebih basah kerana kelenjar
menghasilkan cecair pelincir
.

Biji kelentit dan vulva juga akan membengkak semasa saluran darah mulai berkembang.

Tambahan itu, puting juga mungkin menjadi lebih sensitif terhadap sebarang sentuhan.

Plateau

Ini adalah tempoh sebelum seseorang wanita mendapat orgasme. Pada peringkat ini, perubahan yang anda rasakan dalam fasa keterangsangan semakin meningkat.

Nafas anda juga mungkin akan menjadi semakin laju, dan mula mengerang atau bersuara tanpa sengaja.

Selain itu, faraj anda akan mulai mengetat dan menghasilkan cecair pelincir dengan lebih banyak.

Orgasme

Tahap orgasme sering dianggap sebagai tujuan akhir seks, tetapi tidak semestinya!

Orgasme boleh merangkumi kekejangan otot, terutama di bahagian bawah punggung dan pelvis.

Pada tahap ini, faraj anda mungkin akan mulai mengetat dan mungkin menjadi lebih basah.

Resolusi

Selepas orgasme, otot akan kembali berehat dan tekanan darah juga menurun.

Di samping itu, bahagian kelentit anda mungkin berasa sangat sensitif atau menyakitkan apabila disentuh.

Apakah tanda-tanda wanita ghairah?

Untuk mengetahui tanda-tanda wanita ghairah, si dia mungkin sukar untuk menumpukan perhatian terhadap perkara lain, walaupun isteri anda mungkin sebenarnya
tidak mahu melakukan hubungan seks!

Itu kerana rangsangan seksual mengaktifkan perubahan tertentu pada otak, mendorong aktiviti otak yang berfokus pada seks.

Namun, masih banyak yang tidak kita ketahui berkenaan bagaimana otak berfungsi semasa hubungan seks.

Secara umumnya, kaedah terbaik untuk mengetahui sama ada seorang wanita terangsang secara seksual adalah dengan cara bercakap dengannya.

Tetapi selalunya, para
wanita tidak menyedari bahawa mereka sedang terangsang
. Ini kerana para wanita akan bereaksi secara berbeza pada masa yang berbeza dan dengan pasangan yang berbeza.

Kadang-kadang tanda wanita ghairah akan bernafas dalam-dalam dengan dadanya naik dan turun.

Selain itu, tanda wanita ghairah juga, si dia mungkin akan mulai mengerang lembut. Apabila perkara ini berlaku, anda harus tumpukan perhatian, dengarkan dan perhatikan.

Tanda-tanda wanita ghairah lain ialah jika si dia mula mengurut payudaranya. Dia mungkin menggosoknya dengan lembut dan kadangkala membelainya.

Sekiranya isteri anda bertindak secara lebih agresif, ini adalah petanda bahawa si dia telah benar-benar terangsang dan bersedia untuk melakukan hubungan seks.

Konklusi

Dapat dirumuskan, komunikasi adalah sangat penting dalam mengekalkan kualiti hubungan seks yang sihat antara suami isteri.

Untuk kedua-dua pihak dapat menikmati
pengalaman atas katil
 yang terbaik, pasangan haruslah terbuka dengan keinginan seksual mereka.

Ini kerana, walaupun isteri anda menunjukkan tanda-tanda terangsang apabila digoda, si dia mungkin sebenarnya tidak berada di dalam mood untuk ‘bersama.’

Justeru, dengan mengamalkan komunikasi secara terbuka, anda akan dapat memahami pasangan secara lebih baik!


Terapi Haiwan Bagi Kanak-kanak Cerebral Palsy

Terdapat banyak ikatan antara manusia dan haiwan yang tidak dapat dinafikan. Ia satu pengalaman rehabilitasi tidak dapat ditandingi oleh bentuk terapi lain bagi individu yang mempunyai keperluan khas atau ketidakupayaan.

Penyelidikan terus menunjukkan bahawa terapi bantuan haiwan dan haiwan peliharaan membantu individu-individu yang memerlukan mencapai tujuan pemulihan, mengalami kesejahteraan yang lebih baik, dan meningkatkan fungsi fizikal, sosial, kognitif, emosi, dan tingkah laku.

Apa itu terapai bantuan haiwan?

Terapi bantuan haiwan (AAT) adalah bentuk terapi yang bertujuan untuk meningkatkan fizikal, emosi, sosial, tingkah laku dan fungsi kognitif pesakit dengan penglibatan haiwan. Kucing, ikan, kuda, anjing dan haiwan lain bukan sahaja sebagai sahabat unik kepada individu kurang upaya, kecederaan atau keperluan khas lain tetapi sebagai haiwan terapeutik yang dering digunakan bagi tujuan membimbing, uliti, pendengaran atau penglihatan, kesejahteraan psikologi, perlindungan dan lain-lain.

Terapi bantuan haiwan dan cerebral palsy/ keperluan khas

Cerebral palsy dianggap sebagai kecacatan yang paling biasa dalam kalangan kanak-kanak. Ia disebabkan oleh kerosakan otak pada masa sebelum kelahiran atau selepas kelahiran. Strok dianggap sebagai salah satu sebab kanak-kanak mengalami gangguan itu. Istilah ini merujuk kepada gangguan yang memberi kesan kepada pergerakan.

Bagi kanak-kanak dan keperluan khas yang berbeza, interaksi dengan haiwan boleh memberi pelbagai manfaat kepada pemulihan dan kesejahteraan umum.  Laporan AAT menunjukkan bahawa kanak-kanak keperluan khas yang mempunyai hubungan dengan haiwan akan mewujudkan rawa tanggungjawab, menunjukkan motivasi bagi mencapai matlamat pemulihan dan secara umumnya menunjukkan kebahagiaan dan meningkatkan fungsi mereka.

Haiwan peliharaan terapeutik yang dilatih untuk melaksanan tugas-tugas yang tepat dan penting menyediakan peluang bagi kanak-kanak keperluan khas membentuk ikatan unik dan menyesuaikan diri dengan kehidupan dengan perbezaan khusus mereka.

Terapi bantuan kuda

Terapi bantuan kuda adalah istilah yang merangkumi semua rawatan atau terapi latihan yang melibatkan kuda. Kuda digunakan dalam pelbagai program terapi seperti fizikal, bahasa pertuturan, terapi rekreasi dan lain-lain.

Secara fizikalnya, terapi kuda berfungsi untuk meningkatkan keseimbangan, gaya hidup, kemahiran motor kasar, pelbagai gerakan (ROM), kekuatan, koordinasi dan nada otot. Seperti semua terapi bantuan haiwan dan terapi haiwan yang lain, terapi kuda mempunyai manfaat kognitif, sosial, emosi, dan tingkah laku yang mendalam. Kanak-kanak yang mempunyai pelbagai kecacatan, kecederaan, dan keperluan khas mendapat manfaat daripada terapi yang dibantu oleh kuda.

Sebahagian daripada keperluan khusus ini termasuk ADHD, cerebral palsy (CP), gangguan tingkah laku, kecederaan otak traumatik, autisme serta ketidakupayaan intelektual dan perkembangan (I/DD). Kanak-kanak dan orang dewasa yang mempunyai keperluan istimewa boleh mendapat manfaat daripada terapi kuda.

Ahli terapi fizikal yang pakar dalam bekerja bersama kanak-kanak kurang upaya sering menggunakan haiwan dalam pendekatan terapi mereka. Ahli terapi mungkin membawa pesakit cerebral palsy di ladang kuda supaya dia boleh menggunakan kuda dalam rawatan keseluruhan kanak-kanak berkenaan.

Kategori terapi kuda

Hippotherapy

Hippotherapy
 adalah satu bentuk terapi kuda yang bertujuan untuk meningkatkan fungsi neurologi pesakit, pemprosesan deria, dan keupayaan fungsi keseluruhan melalui pergerakan kuda. Kanak-kanak dengan pelbagai keperluan dan kecacatan khas telah menggunakan
hippotherapy
 untuk tujuan terapeutik.

Kebanyakan kanak-kanak ini mempunyai kecacatan dan gangguan neurologi termasuk cerebral palsy, autisme, gangguan tingkah laku, gangguan psikiatri, kecederaan otak traumatik, kecederaan tulang belakang, dan banyak lagi.

Semasa sesi
hippotherapy
, kuda berjalan menggerakkan pelvis dengan cara yang meniru cara manusia berjalan. Matlamat hippotherapy adalah untuk membantu pesakit bergerak dengan tindak balas kepada pergerakan kuda, yang akhirnya mewujudkan corak normal berjalan manusia, meningkatkan pemprosesan deria, dan memupuk fungsi neurologi.

Tunggangan terapeutik

Terapi menunggang kuda berbeza daripada
hippotherapy
 kerana ia mengajar kemahiran menunggang kuda tertentu. Selain itu, ia merangkumi tujuannya daripada pergerakan kuda sahaja. Dalam sesi menunggang kuda terapeutik, seorang pengajar mengajar teknik menunggang pemulihan keperluan pelajar khas dan menggalakkan ikatan antara pelajar dan kuda.

Baca juga:

Bagaimana Haiwan Peliharaan Boleh Membantu Anak Autisme?

Terapi Kesihatan Melalui Haiwan Peliharaan


Bayi Sedu Tanda Nak Besar? Ini Punca Si Manja Kerap Sedu Dan Cara Hilangkannya!

Sedang mencari cara hilangkan sedu bayi? Tetapi adakah anda tahu kenapa bayi sedu? Dalam perkongsian artikel ini ada penjelasannya.

Untuk mendapatkan lebih banyak info tentang Keibubapaan, sila dapatkannya
di sini.

Kenapa bayi sedu?

Masalah sedu yang dialami
bayi baru lahir
 biasanya disebabkan oleh terlebih menyusu, proses penyusuan terlalu cepat atau menelan banyak udara –
punca si manja
kembung perut
.

Apabila perut berangin, ia sebenarnya akan menolak diafragma – menyebabkan ia kekejangan dan terjadilah sedu!

Ada kalanya bayi boleh mengalami sedu disebabkan oleh perubahan mendadak dalam suhu perut. Eh, macam mana pula tu?

Sebagai contohnya, anda memberikan bayi susu sejuk, beberapa minit kemudian diberikan pula bubur panas. Gabungan ini sebenarnya boleh mencetuskan sedu pada si comel.

Kenapa bayi sedu: Gastroesophageal reflux puncanya

Selain daripada pencetus yang disebabkan oleh penyusuan atau pemakanan, dalam sesetengah kes bayi yang mengalami sedu berterusan boleh berpunca oleh perkara lain.

Penyebab itu adalah refluks
 gastroesoph
ageal atau lebih dikenali sebagai GER (
gastroesophageal reflux
).

Apabila bayi mengalami
keadaan refluks
 ini, sebahagian makanan yang dicerna dan jus berasid daripada perut mengalir kembali ke esofagus menyebabkan sensasi rasa terbakar dan ketidakselesaan.

Oleh sebab esofagus melalui diafragma, ia boleh merengsa dan menyebabkan bayi lebih kerap sedu.

Di samping sedu, bayi dengan GER juga akan mengalami simptom lain seperti:

Bayi lebih kerap menangis
 dan mudah meragam

Bayi melengkungkan badan secara berlebihan semasa atau selep
as pe
nyusuan

Bayi lebih kerap terjeluak (
spitting
)

Batuk

Sekiranya anda menyedari beberapa gejala di atas dan mengesyaki bayi tersedu disebabkan keadaan refluks ini, lakukan pemeriksaan dengan
pakar pediatrik
. Berita baiknya, keadaan ini boleh dirawat.

Kenapa bayi sedu: Tempoh masa sedu

Bayi boleh mengalami sedu beberapa kali sehari dan boleh berlanjutan untuk tempoh selama 10 minit atau lebih.

Sebagai panduan umum, selagi si manja aktif dan gembira serta tidak terlihat sebarang ketidakselesaan, tiada apa yang perlu anda bimbangi.

Anda boleh membiarkan sedu hilang dengan sendirinya. Jika berterusan dan bayi tampak seperti berdepan kesukaran, bawa mereka bagi mendapatkan pemeriksaan doktor segera.

Boleh ke baringkan bayi yang tengah sedu?

Walaupun anda sudah mengetahui kenapa bayi sedu, tetapi sudah tentu rasa risau itu tetap ada, betul tak? Bahkan, mungkin timbul persoalan, boleh ke untuk membaringkan bayi yang sedang tersedu?

Dalam kebanyakan kes, adalah baik untuk mem
baringkan bay
i tersedu dalam
posisi tidur
 menelentang.

Seperti yang dinyatakan tadi, jika bayi tersedu disebabkan GER, mereka mungkin akan cenderung terjeluak atau muntah. Dalam situasi ini, adalah lebih baik untuk memastikan mereka dalam keadaan tegak.

Untuk sebarang kebimbangan, berundinglah dengan doktor.

Cara hilangkan sedu bayi

Anda sudah mengetahui punca sedu terjadi. Kini ayuh kita ketahui apakah tip yang boleh dilakukan untuk meredakannya.

Petua hilangkan sedu bayi menyusu badan

Jika bayi diberikan
penyusuan eksklusif,
 pastikan anda mengambil kira petua ini untuk mencegah sedu:

Se
ndawakan b
ayi semasa bertukar daripada satu payudara ke sebelah yang lain

Jika menelan udara berlebihan adalah puncanya, mungkin anda boleh memeriksa
lekapan puting
 bayi. Pastikan bibir bayi melekap di sekeliling areola dan bukannya hanya puting

Cara hilangkan sedu bayi menyusu botol

Berikut adalah kaedah menghilangkan sedu pada si kecil yang me
nyusu bo
tol:

Disarankan untuk berehat seketika semasa menyusu untuk sendawakan bayi dan teruskan penyusuan selepas berehat antara 5-10 minit

Cuba betulkan kedudukan
botol susu
 untuk mengelakkan bayi menelan udara berlebihan

Kenapa bayi sedu: Tip lain

Sama ada untuk si kecil menyusu badan atau botol, tip berikut boleh membantu menghentikan sedu bayi:

Dudukkan bayi
 tegak selama 20-30 minit selepas setiap penyusuan

Jika tiada punca sedu yang boleh dikenal pasti, gosokkan belakang bayi atau melakukan henjutan (
rocking
) lembut boleh membantu

Baca juga:

Perkara yang perlu dielakkan

Terdapat beberapa perkara yang harus dielakkan sama sekali semasa cuba meredakan sedu yang dialami bayi, seperti:

Jangan sekali-kali mengejutkan atau menakutkan bayi untuk menghilangkan sedu

Jangan letakkan kain basah di
 dahi b
ayi, yang juga tidak membantu

Menahan nafas adalah satu petua yang tidak boleh dicuba pada bayi – ia berbahaya!

Ada petua menyarankan untuk menarik
lidah bayi
 dan menekan
pada ubun-ubun
 atau fontanelle anterior (bahagian lembut kepala si comel, tetapi ini boleh menyakiti mereka

Kenapa bayi sedu: Apa yang perlu dibimbangkan?

Masalah sedu yang dialami si comel adalah perkara normal. Bahkan ia sebenarnya boleh berlaku semasa
bayi dalam kandungan

 lagi.

Walau bagaimanapun, jika sedu terlalu kerap berlaku sehingga menyebabkan si kecil berasa tidak selesa dan mudah meragam, anda dinasihatkan bawa anak untuk melakukan pemeriksaan doktor. Ini kerana ia mungkin disebabkan oleh masalah kesihatan lain.

Anda juga disarankan untuk berunding dengan doktor jika sedu mengakibatkan
tidur si kecil
terganggu atau sekiranya ia berterusan terjadi selepas ulang tahun kelahiran pertama bayi.


SERAM Tengok Lukisan Anak? Parents, Ini Mungkin Ciri-ciri Lukisan Anak Kemurungan!

Kan
ak-kanak memang
gemar melukis
 tetapi bagaimana jika lukisan tersebut menyeramkan? Keadaan itu dikenali sebagai lukisan
mental health
. Umumnya ia banyak dikaitkan sebagai lukisan depresi.

Jika anda pernah melihat anak menghasilkan lukisan seperti itu, teruskan membaca perkongsian artikel ini untuk mengetahui langkah sewajarnya yang perlu dilakukan.

Untuk mendapatkan lebih banyak info tentang Keibubapaan, sila dapatkannya
di sini.

Lukisan
mental health

Tular video di Tiktok, di mana seorang ibu berkongsikan buku lukisan milik
anak perempuannya
. Apa yang mengejutkan lukisan tersebut lebih berunsur kepada kemurungan, tekanan, rasa tidak gembira serta seperti berlaku gangguan kepada diri anaknya.

Menurut ibu kepada kanak-kanak tersebut, anaknya bukanlah seorang yang pandai melukis dan kebiasaannya lukisan yang dilukis adalah biasa-biasa sahaja. Walau bagaimanapun, sejak kebelakangan ini, anaknya
gemar bersendirian
 dan tidur di ruang tamu.

Menjengah ke ruangan komen, rata-rata warganet menyatakan ia adalah
lukisan orang depresi
dan mencadangkan agar kanak-kanak tersebut dibawa untuk berjumpa dengan pakar bagi mendapatkan rawatan sewajarnya sebelum keadaan bertambah teruk.

Lukisan-lukisan tersebut juga dikaitkan dengan ‘Lukisan
Mental Health
’. Ia melibatkan lukisan individu yang menggambarkan
perasaan dan emosi
 yang tidak dapat diekspresikan secara nyata.

Sumber: Tiktok nicky_13101

Bantu anak dengan lukisan depresi

Apabila wujud kerisauan yang ketara pada diri ibu bapa, ia boleh menyebabkan anak mengelak daripada berkomunikasi atau berbincang. Bahkan mereka mungkin akan mula memencilkan diri.

Coretan yang pada pandangan mata kita
sebagai ibu bapa
 tampak menyeramkan, mungkin pada anak adalah tanda mereka meminta pertolongan. Keadaan ini tidak seharusnya dipandang enteng.

Bukan hanya
individu dewasa
, golongan muda juga berisiko mengalami gangguan psikologi seperti
masalah kemurungan.

Selain berpunca daripada kemurungan, terdapat pelbagai pengaruh lain yang boleh menyebabkan anak melukis sesuatu yang menyeramkan seperti
penyakit mental
 kesan trauma pada awal usia.

Berikut beberapa perkara yang boleh anda pertimbangkan apabila berdepan situasi melihat anak membuat lukisan
mental health
.

Lukisan
mental health
 #Perubahan mendadak

Pantau dengan teliti tabiat si kecil dapat memberikan anda garis asas perlakuan mereka.

Sumber: Tiktok nicky_13101

Secara amnya, kanak-kanak yang biasanya melukis bentuk hati dan pelangi akan terus berbuat demikian. Ia menjadi corak lukisan yang akan sering diulang dan menjadi
zon selesa
 artistik anak.

Tetapi sekiranya anak beralih daripada bentuk hati dan pelangi kepada melukis im
ej gan
as atau menyeramkan, adalah penting untuk ibu bapa memberikan perhatian terhadap peruba
han dra
stik ini.

Berbincang

Daripada cuba membuat tafsiran sendiri terhadap imej tersebut, biarkan anak memberitahu kepada anda jika ia adalah
lukisan yang mempunyai makna tersirat
kepada mereka.

Tanyakan soalan umum kepada anak seperti “Siapa orang dalam lukisan ini?”

Anda mungkin akan mendapat jawapan yang menyatakan lukisan itu bukanlah sesuatu masalah berat atau anak mungkin mendedahkan maklumat yang membuatkan kalian untuk mengetahui lebih lanjut.

Lukisan
mental health
#Kecenderungan hitam & merah

Terdapat pelbagai warna boleh dijadikan pilihan. Sekiranya anak memilih
warna hitam
 dan merah dari masa ke masa, ia adalah perkara normal.

Sebaliknya jika si kecil lebih cenderung dengan warna hitam atau merah sepanjang masa, anda mungkin perlu berwaspada.

Kajian menunjukkan bahawa jika anda cenderung pada kebanyakan waktu menggunakan warna hitam dan merah, ia adalah tanda yang dikenal pasti oleh
ahli terapi
 sebagai isyarat penting.

Penggunaan warna hitam yang banyak sering dikaitkan dengan kemurungan zaman kanak-kanak. Manakala
warna merah
 yang berlebihan pula boleh menjadi tanda kemarahan dan pencerobohan.

Baca juga:

Usia anak

Tanpa mengira usia, setiap anak boleh melukis imej yang dianggap oleh ibu bapa sebagai menyeramkan atau ganas. Justeru, penting untuk memahami situasi mereka terlebih dahulu.

Terdapat perbezaan yang sangat besar antara si kecil berusia empat tahun melukis imej menyeramkan atau ganas dan anak 14 tahun yang melakukan perkara sama.

Ada kalanya
anak kecil
akan melukis secara sembarangan dan tidak menyedari apa yang dilukis adalah tidak sesuai. Mereka hanya melukis emosi dan fikiran secara bebas.

Manakala
seorang remaja
 pula
 mempunyai skop pemahaman penuh mengenai apa yang dilukis. Jika imej menyeramkan atau ganas muncul dengan kerap atau digambarkan melalui grafik, tindakan lanjut perlu diambil segera.

Pengulangan dalam lukisan
mental health

Jika anak berulang kali melukis imej menyeramkan atau ganas, anda perlu menggali lebih mendalam mengenai situasi sebenar.

Lukisan berulang mungkin dan boleh menjadi tanda bahawa terdapat sesuatu dalam fikiran anak yang membebankan diri mereka.

Tingkah laku berbeza

Jika anak secara lazim melukis imej menyeramkan atau ganas dan anda menyedari mereka turut menunjukkan tingkah laku pelik, ia adalah situasi berjaga-jaga yang harus ditangani segera.

Perubahan mood, kelainan dalam
corak tidur
 serta sikap lain yang merisaukan tidak boleh diabaikan.

Sekiranya terdapat kebimbangan mengenai keadaan anak dan lukisan depresi, bawalah mereka untuk melakukan pemeriksaan dan rawatan daripada
doktor atau pakar
 bagi mendapatkan kepastian serta jalan penyelesaian yang lebih baik.


Anda Ada Masalah Mati Pucuk & Diabetes? Ini Yang Lelaki Perlu Lakukan!

Lelaki yang menghidap diabetes dan menghadapi masalah untuk mencapai atau mengekalkan ereksi boleh mengambil ubat oral.

Rawatan kondisi mati pucuk atau disfungsi erektil (ED) bergantung kepada puncanya dan terdapat pelbagai pilihan rawatan yang baik.

Ini adalah sama untuk lelaki menghidap diabetes
 dan lelaki yang mengalami mati pucuk daripada punca yang lain.

Rawatan yang paling sesuai bergantung kepada kesihatan pesakit dan keupayaan mereka sendiri untuk bertolak ansur dengan rawatan.

Pakar pakar urologi boleh membantu menentukan rawatan yang terbaik.

Doktor juga boleh menukar mana-mana preskripsi ubat-ubatan yang boleh menyumbang kepada mati pucuk.

Empat ubat yang paling biasa ditetapkan ialah:

Sildenafil (Viagra)

Vardenafil (Levitra)

Tadalafil (Cialis)

Avanafil (Spedra)

Ubat-ubatan ini m
enyebabkan ereksi dengan meningkatkan aliran darah ke zakar
!

Ia memerlukan rangsangan seksual untuk keberkesanannya dan perlu diambil 30-60 minit sebelum bersetubuh.

Rawatan kondisi mati pucuk yang lain

Terapi hormon:
 Terapi penggantian testosteron disyorkan untuk lelaki menghidap mati pucuk yang menunjukkan tahap testosteron yang rendah.

Terapi suntikan penis:
 Suntikan alprostadil (Caverject) terus ke dalam zakar sebelum persetubuhan telah diluluskan untuk lelaki yang tidak bertindak balas terhadap terapi ubat oral. Suntikan hormon ini meningkatkan bekalan darah ke zakar untuk menghasilkan ereksi.

Terapi pam vakum:
 Tiub plastik yang disambungkan ke pam diletakkan di atas zakar. Pam mengosongkan udara keluar dari tiub dan ini menyebabkan darah ditarik ke dalam zakar. Cincin kemudian diletakkan di dasar zakar untuk mengekalkan ereksi semasa hubungan seks.

Prostetik penis:
 Ini hanya dipertimbangkan apabila semua pilihan rawatan lain telah gagal kerana memerlukan pembedahan besar. Rod kembung ditanamkan ke dalam zakar untuk menjadikannya tegak untuk bersetubuh.

Sokongan psikologi:

Jika disfungsi ereksi disebabkan oleh keadaan psikologi
, seperti kebimbangan atau kemurungan, pesakit boleh mendapat manfaat daripada kaunseling.

Rawatan kondisi mati pucuk buat pesakit diabetes

Terdapat beberapa perubahan gaya hidup dan rawatan yang boleh anda lakukan bukan sahaja membantu pengurusan diabetes, tetapi juga menurunkan risiko mati pucuk.

Berikut merupakan rawatan mati pucuk bagi penhidap diabetes:

i) Kawal gula dalam darah melalui pemakanan

Pemakanan mesra diabetes akan membantu anda mengawal paras gula dalam darah dengan lebih baik dan mengurangkan jumlah kerosakan pada saluran darah dan saraf anda.

Diet yang tepat untuk mengekalkan paras gula dalam darah
 juga boleh meningkatkan tahap tenaga dan mood anda, yang mana kedua-duanya boleh membantu mengurangkan risiko mati pucuk.

Rawatan kondisi mati pucuk ii) Kurangkan merokok

Merokok menyempitkan saluran darah dan menurunkan kadar nitrik oksida dalam darah anda. Penurunan aliran darah ke zakar menyebabkan disfungsi erektil semakin parah lantas menyebabkan mati pucuk.

Rawatan kondisi mati pucuk iii) Banyakkan bersenam

Menambahkan senaman secara rutin bukan sahaja membantu mengawal kadar gula dalam darah tetapi juga dapat meningkatkan peredaran darah, menurunkan tahap tekanan dan meningkatkan tahap tenaga anda.

Ini semua boleh membantu mengelakkan mati pucuk
!

iv) Sila tidur dengan secukupnya

Keletihan sering dipersalahkan untuk disfungsi seksual. Pastikan anda mendapat tidur yang cukup setiap malam bagi mengurangkan risiko mati pucuk.

v) Pastikan tahap tekanan menurun

Tekanan boleh mengganggu rangsangan seksual dan
keupayaan anda untuk mendapatkan ereksi
.

Senaman, meditasi, dan mengetepikan masa untuk melakukan perkara yang anda nikmati boleh membantu mengekalkan tahap tekanan dan mengurangkan risiko mati pucuk.

Jika anda mengalami gejala kegelisahan atau kemurungan
, berjumpa dengan doktor.

Mereka mungkin dapat merujuk anda kepada ahli terapi yang boleh membantu anda bekerja melalui apa-apa yang menyebabkan anda tertekan.

vi) Hentikan pengambilan alkohol

Minum lebih daripada dua minuman sehari boleh merosakkan saluran darah anda dan menyumbang kepada mati pucuk.

Malah, menjadi mabuk juga boleh menyebabkan kesukaran untuk mencapai ereksi dan mengganggu fungsi seksual.


Individu Dengan Kencing Manis Kena Rajin Mandi Air Panas, Ada Manfaat Ke?

Bukan sekadar omong-kosong semata,
 aktiviti mandi air panas boleh bawa banyak manfaat
 pada kesihatan terutama jika anda ada diabetes. Persoalannya, apa kelebihan serta kebaikan mandi air panas terhadap pesakit kencing manis? Teruskan baca artikel!

Untuk mendapatkan lebih banyak informasi tentang Kencing Manis, anda juga boleh klik
di sini
.

Apa kebaikan mandi air panas pada kesihatan?

Sebelum pergi dengan lebih lanjut, anda kena tahu bahawa mandian air panas
 tidak hanya mampu menghangatkan tubuh badan
 tatkala cuaca sedang sejuk malah ada banyak manfaat yang lain.

Salah satu daripada manfaat utama yang bakal anda terima adalah ia mampu menyingkirkan stres. Disebabkan itu juga, ini boleh jadi aktiviti terbaik untuk anda cuba di saat sedang tertekan.

Alasannya, ia boleh melancarkan lagi sirkulasi darah dalam tubuh badan di samping merembeskan endorfin atau ‘hormon bahagia’. Kesannya, diri serta minda anda mampu jadi lebih tenang.

Baca lagi artikel berkaitan:

Buat Penjaga Pesakit Diabetes, 6 Cara Ini Bantu Anda Atasi Stres Dan Burn-Out!

Stres Bukan Semuanya Tidak Baik, Ada Yang Bagus Jika Rasa Tertekan, Ini Manfaatnya!

Kenapa Perlu Kusut Setiap Kali Stres Datang? Mungkin Kalian Belum Tahu Teknik 4A Ini!

Dalam pada itu, ada beberapa lagi manfaat lain yang mungkin anda boleh dapatkan seperti berikut:

Membuat tidur lebih nyenyak

Melegakan masalah pada perut

Melegakan masalah kulit gatal

Mengoptimumkan suhu badan anda

Memastikan diri lebih bersih, cantik dan sihat

Apa yang lebih menarik, kelebihan mandi air panas juga dipercayai amat bagus buat mereka yang ada diabetes. Jadi, adakah ini bermaksud jika penderita penyakit itu kena lebih banyak dan kerap
mandi dengan air yang bersuhu agak tinggi
?

Sebenarnya, ia juga amat bagus jika ada diabetes!

Diabetes adalah antara keadaan kesihatan kronik yang paling umum berlaku serta berbahaya. Di negara kita sahaja, kadar individu dengan obesiti adalah sekitar 15% –
tertinggi di Asia Tenggara
.

Dalam usaha untuk menurunkan angka itu, penderita penyakit ini amat disarankan untuk sentiasa menjaga pemakanan, gaya hidup dan kadar glukosa agar kekal pada tahap sihat lagi seimbang!

Tidak cukup dengan itu, individu juga wajar mengambil ubatan dan rawatan yang sepatutnya agar kondisi ini dapat dikawal. Mungkin anda juga boleh memanfaatkan kebaikan mandi air panas.

Di bawah ini adalah antara kelebihan dan kebaikan mandi air panas
 jika diri ada kondisi diabetes
:

#1. Membuatkan insulin lebih sensitif

Menurut kajian terbitan
Journal of Applied Physiology
, kebaikan mandi air panas kepada pesakit kencing manis paling utama adalah ia mampu
membuatkan hormon insulin lebih sensitif
.

Insulin merupakan sejenis hormon di dalam tubuh badan manusia yang bertindak
meregulasikan paras glukosa darah
. Bagi penderita diabetes jenis 1 atau 2, ia tidak berfungsi dengan baik.

Dengan insulin yang lebih sensitif, maka kadar gula dalam darah turut dapat diserap dan dikawal dengan baik. Siapa tahu jika ia juga boleh menjadi satu terapi penting bagi merawat diabetes?

#2. Mengurangkan risiko sindrom metabolik

Individu yang ada kencing manis bukan sahaja perlu berwaspada dengan pengambilan gula malah kolesterol, lemak dan trigliserida demi mengurangkan risiko berlakunya sindrom metabolik.

Selain memburukkan lagi kondisi diabetes itu sendiri, ia turut bakal meningkatkan risiko penyakit jantung, strok atau
masalah kardiovaskular yang lain
. Dalam erti kata lebih mudah, mandi air panas adalah sangat bagus bagi dua organ utama yakni otak dan jantung!

#3. Meningkatkan kadar oksida nitrat

Untuk pengetahuan anda semua, oksida nitrat (NO) adalah antara molekul yang paling penting di dalam sistem sirkulasi darah manusia. Ketika mandi air panas, kadar NO boleh meningkat.

Apabila NO berada pada paras yang tinggi berbanding biasa, ia boleh membuat aliran darah lebih lancar dan tekanan darah jadi rendah. Ini sekali gus akan meningkatkan kemampuan sel di dalam tubuh badan untuk
menyerap dan menggunakan lebih banyak glukosa
!

Mandi air panas itu hanya satu kaedah alternatif!

Ya, memang benar kebaikan mandi air panas itu boleh mendatangkan sedikit sebanyak manfaat terhadap penderita penyakit kencing manis. Pun begitu, ia tidak boleh boleh dijadikan sandaran rawatan yang utama untuk
menyembuhkan kondisi diabetes
.

Ini kerana individu masih perlu mengawal kondisi tersebut
dengan cara menjaga diet
, gaya hidup dan paling penting, kadar gula dalam darah agar sentiasa pada tahap yang sihat lagi seimbang.

Konklusinya,
pesakit diabetes itu mungkin perlu
 menimbangkan untuk mandi air pada suhu agak panas berbanding biasa namun tidak keterlaluan. Sebaiknya, dapatkan nasihat daripada doktor.